
LA 23 -A REK KAJ LA 16 -A EOLA 

Pasis ankoraŭ unu Kongreso kun la vica 
REU-Konferenco kaj ankoraŭ unu festivalo 
EoLA. Ci-foje, same kiel antaŭ 3 jaroj, la du 
aranĝoj pasis sinsekve en la sama loko. Plusoj en 
tiu kunigo estas laŭ mia opinio pli multaj ol 
minusoj. En REK-EoLA partoprenis 73 personoj: 

Volgograd kaj Volgograda regiono - 30, Moskvo 
kaj Moskva regiono - 10, Ceboksari kaj 
Novoĉeboksarsk - 6, Novosibirsk - 4, po 2 el 
Jekaterinburg, Jelec, Novoĉerkassk, Sankt- 
Peterburg, po 1 el Arĥangeljsk, Dimitrovgrad, 

Iĵevsk, Maĥaĉkala, Permj, Rostov-na-Donu, 

Samara, Tihvin, Uljanovsk, Volgodonsk; estis 
ankaŭ 1 persono el Taĝikio, 2 - el Germanio (ĉiuj 
tri nuntempe loĝas en Moskvo), 1 - el Usono, 1 - 
el Francio. La gennaninoj Kirstin Engels kaj Britta Loose kaj la usonano Chuck 
Smith ege kontribuis al programo kaj etoso de la aranĝo dum la tuta semajno. 

Plena listo de la partoprenintoj de REK-EoLA kaj pli ol 700 fotoj pri la aranĝo 
troveblas en la ttt-ejo <http://www.stelaro.by.ni/rek-eola/esp/index.html>. 

Komence, la 21-24-an de februaro, okazis la 23-a Rusia Esperantista Kongreso. 
Kiel kutime ĉefa parto de ĝia programo estis REU-Konferenco, ĉi-foje la 20-a. Pri 
ĝiaj rezultoj vi povas legi en la “Bulteno de REU” ĉi-numere. Necesas nur aldoni 
ke nun Konferenco pasis pli trankvile, ol dum kelkaj antaŭaj jaroj, la diskutoj estis 
pli pacaj kaj malpli longaj, por elekto de la prezidanto sufiĉis unuŝtupa voĉdono. 
Nur la diskuto pri ĉuelekto de la vicprezidanto(j) okazis iom arde kaj emocie. Alia 
grava kaj interesa parto de la Kongreso estis voĉdonado pri Atingoj de la Jaro 2003 
en la rusia E-movado; ĝiajn rezultojn vi povas ekscii el la dua kovrilpaĝo. 

La 24-an de febmaro komenciĝis la festivalo EoLA. Unuavice necesas mencii 
grandan laboron de la 
volgogradanoj pri pre- 
paro de diversaj oma- 
maĵoj por la ejoj kaj ak- 
cesoraĵoj por pro- 
grameroj de la festivalo. 

A1 ĉiuj partoprenintoj 
ege plaĉis la ludo “Ma- 
jstroj”, dum kiu konkur- 
santoj el la publiko de- 
vis en diversaj konkur- 
soj provi per lerteco kaj 
inteligenteco venki kon- 
traŭ speciale preparitaj 



partoprenantoj de la konkurso pri kostumoj 

“majstroj”. Inter la artaj konkursoj, kiuj tradicie 
estas ĉefa enhavo de EoLA, ĉi-foje, same kiel 
dum la du antaŭaj, aparte elstaris la teatra 
konkurso. Volgogradanoj, novosibirskanoj kaj 
ĉeboksaranoj montris po kelkaj anticipe prepari- 
taj teatraĵetoj. Grandan parton de la taga pro- 
gramo okupis diversaj prelegoj kaj metiejoj (ĉi- 
lastaj bedaŭrinde okazis plej ofte en la rusa 
lingvo). Post la vespera programo ĉiutage funk- 
ciis diskoteko kaj gufiijo. Gufujo, transprenita de intemaciaj E-aranĝoj, fariĝas 
ankaŭ ĉe niaj renkontiĝoj tradicia parto de la programo kaj etoso. Estas vere bone, 
ke homoj, kiuj ankoraŭ ne volas dormi, povas sidi en speciala ejo, babili, parto- 
preni surtablajn ludojn, aŭskulti trankvilan muzikon, ion trinki kaj manĝi. 

Brila kulmino de la tuta semajno estis la koncerto de JoMo. Li estis invitita al 
Volgograd dank’ al subvencio de la urba komitato pri junularaj aferoj por parto- 
preni en la Lingva Festivalo, okazigita de la volgogradaj esperantistoj la 29-an de 
februaro, sekvatage post la fino de REK-EoLA. Sed li speciale venis je du tagoj pli 
fme por koncerti en la lasta tago de EoLA. Li alflugis Moskvon la 26-an de febra- 
aro kaj samtage enbusiĝis por veturi al Volgograd. La buso paneis dum la vojo, 
JoMo perdis 4 horojn antaŭ ol troviĝis loko en alia samitinera buso. Rezulte li 
venis al Volgograd ne matene, kiel estis planite, sed posttagmeze, kaj atingis 
EoLA-ejon ĉ. la 15-a horo, post preskaŭ dudiuma vojaĝado. Malgraŭ ĉio jam sam- 
vespere li koncertis kaj, kiel kutime, ŝarĝis ĉiujn aŭskultantojn (fakte dancantojn, 
ĉar preskaŭ neniu sukcesas trankvile sidi dum lia koncerto) per sia energio kaj 
senlaceco. 


nur kadavroj kapablus resti senmovaj dum koncerto de JoMo 


zirantoj partopreni 
du gravajn aranĝojn 
per unufoja vojaĝo, 

due tiel ni ŝparas organizajn fortojn, kiuj nuntempe ne estas tro abundaj en nia 
lando. Por ke la sekvajara REK-EoLA estu pli sukcesa, ol laĵusa, REU-Estraro kaj 
REJM-komitato devas jam dum proksima tempo elekti urbon por la aranĝo. Laŭ 
mia opinio plej gravas, ke troviĝu spertaj aktivuloj, kiuj havus deziron bone prepari 
kaj sufiĉan forton por altnivele okazigi la kongreson kaj festivalon en 2005. 

Garik Kokolija (Moskvo) 


Ankoraŭ ne estas 
decidite pri la 
loko(j) de REK kaj 
EoLA en 2005. Mi 
opinias, ke ni devas 
plu klopodi okazigi 
ilin sinsekve kaj 
samloke. Unue tio 
donas eblon al de- 

La 28-an de febrnaro (la lasta tago de 
EoLA) estis solene disdonitaj premioj (kun li- 
broj kaj kompaktdiskoj): 

La unuan premion ricevis la klubo “Ed- 
mond Privat” (Ĉeboksari) por teatraĵetoj laŭ 
moralaj fabeloj de la homaro. 

La duan premion ricevis la teatra grupo el 
Novosibirsk sub la gvido de Katerina Arbekova 
por la teatraĵoj “Cindrulino” kaj “Verda ĉape- 
leto”. 

La trian premion ricevis Volgograda Esper- 
antista Junulara Centro “Stelaro”por la teatra- 
ĵetoj “Atlantido” kaj “Sistemo de Mendelejev”. 

Aparte estis premiita la teatra grupo el Vol- 
gograd sub la gvido de Tatjana Vtorova por tea- 
traĵo laŭ rakontoj de O.Henry. 

Por la plej bona traduko kaj prezento de 
kantoj en Esperanto estis premiita Tatjana Volodina (Volgograd). 



La 6-an de marto dum vica kunveno prezidanto de VEJC “Stelaro” Eduard Ko- 
losov kaj vicprezidanto de VEJC “Stelaro” Lana Kolosova solene esprimis dankojn 
kaj enmanigis donacojn por la plej aktiva laboro por okazigo de REK kaj EoLA al 
kelkaj membroj de “Stelaro”: 

A1 Anatolij Krasnokutskij por prizorgo de jenaj agokampoj: Ciutaga funkciado 
de “Gufujo”; Efektivigo de aliro al Interreto; Konstanta fotado. 

A1 Aleksandr Koĉetkov por prizorgo de jenaj agokampoj: Sonreĝisorado; Kom- 
putilaj aferoj; Efektivigo de bonordeco de la koncerta halo. 

A1 Tatjana Volodina por prizorgo de jenaj agokampoj: Realigo de la kanta pro- 
gramo; Organizado de la fina balo; Gvidado de kelkaj metiejoj kaj kursoj. 

A1 Viktorija Dronova por prizorgo de jenaj agokampoj: Dekoraciado de la 
scenejo; Preparado de la ludo “Majstroj”. 

A1 Vjaĉeslav Vnukov por: Plej gravaj roloj en ĉiuj teatraĵetoj de “Stelaro”. 

A1 Olga Cugunkina por: Konstanta plenumo de multaj bezonataj aferoj. 



la organizantoj sur la scenejo 

“ESPERANTISTA PRINTEMPO EN URALO” 

Karaj amikoj! Inspiritaj de la sukceso de la okazigita pasintprintempe regiona 
E-renkontiĝo “Primavero en Tobolsk”, kiu interalie laŭ voĉdonado dum REK en 
Volgograd okupis la 2-an lokon (cedinte nur al RET-03), teamo de entuziasmuloj 
decidis organizi denove printempan Esperantan renkontiĝon meze de nia grandega 
lando, apud la limo de Eŭropo kaj Azio, en la urbo Jekaterinburg. La renkontiĝo 
celos unuigi en la etoso de pura amikeco kaj ĝojo ĉiujn esperantistojn, kiuj deziras 
kune ripozi, amuziĝi, plibonigi la lingvoscion, priparoli diskutindajn temojn. Or- 
ganiza teamo, kiu konsistas el jekaterinburgaj aktivuloj kaj elstaraj esperantistoj 
A.Kalaŝnikov, V.Opletajev, D.Gadirova, sincere strebos ke la estonta renkontiĝo 
restu en la koro kaj en la menso de ĉiu partoprenonto kiel bona memoraĵo! Pri sia 
partopreno jam anoncis Mikaelo Bronŝtejn, Anatolij Radajev, Garik Kokolija, Vera 
Zlotnikova, Gafur Gazizov, Tatjana Vŝivceva, Sergej kaj Zoja Fedotov-oj, Venia- 
min Rozenberg, Aleksandr Kalaŝnikov, Firdaus Kasimov kaj multaj aliaj interesaj 
kaj talentaj personoj. 

Tempo: “Esperantista Printempo en Uralo” pasos la 1-3-an de majo 2004. 

Loko: Jekaterinburg, la ripozejo “Bodrostj”. La ripozejo situas nur je 30 
minutoj for de la fervoja stacidomo per metroo kaj trolebuso, ene de la urbo, kaj 
dum la renkontiĝo apartenos nur al esperantistoj. 

Kiel atingi: De la fervoja stacidomo iri en ties metrostacion “Uralskaja” kaj 
veturi unu distancon ĝis la metrostacio “Maŝinostroitelej”. Poste eliri supren kaj iri 
al la samloka fina stacio de trolebuso numero 16. Per ĝi veturi ĉirkaŭ 10 minutojn 
ĝis la haltejo “Sportivnaja” kaj de tie iri rekte dekstren (laŭ direkto de la buso) al la 
ripozejo “Bodrostj” (en la rusa: sanatorij-profilaktorij “Bodrostj”) proksimume 5 
minutojn. De la Suda aŭtostacio veturi per ajna tramo ĝis la haltejo “Cirk” kaj tie 
eniri metroon kaj veturi ĝis la sama stacio “Maŝinostroitelej” (plu vidu supre). Kiu 
venos al la fervoja stacidomo la 1-an sufiĉe frue matene (ĝis 11.00), bv trovi ejon 
de la turisma firmao “Divnij mir” (ĝi situas ĉe la maldekstra flanko de la Staci- 
domo, se eliri el la stacidomo al la stacidoma placo). Tie vin renkontos niaj esper- 
antistoj Natalija Talankina kaj Nikolaj Petroviĉ Popov. De ĉi tie eblos organizi rek- 
tan “itineran taksion” al la ripozejo por grupo el 10-15 personoj. 

Loĝkondiĉoj: Je nia dispono estas trilitaj ĉambroj en la sama etaĝo. Por du trili- 
taj ĉambroj funkcias aparta duŝejo kaj necesejo. Krome je nia dispono ni havos 
oportunan manĝejon, grandan salonon por la aranĝoj, dezirantoj povos mendi 
saŭnon. Ni (laŭ kontrakto kun la administracio) enloĝiĝas ekde la 13-a horo, sed 
veni kaj registriĝi eblos pli frue en la vestiblo. 

Temo de la renkontiĝo: “Esperanto-movado bezonas kaj idealistojn, kaj realis- 
tojn - ni laboru kune!”. 

En la programo: 

- Diskuto pri la ĉefa temo - ne oficioza, sed male: tre vigla. 

- Amika vespero - distra programero, en kiu partoprenos ĉiuj. 

- La 25-jara Jubileo de SvEK - Sverdlovska Esperanto-Klubo. 

- Gutoj de lingvoscio - interese kaj klerige pri nia lingvo (preparas kaj profesie 

gvidos V.Opletajev, V.Zlotnikova). 

- Vid-al-vide kun VIP - Vere In- 
teresa Persono (pri si rakontos tiaj 
neordinaraj personoj kiel M.Bronŝtejn, 

A.Radajev, S.Fedotov, V.Zlotnikova 
kaj aliaj). 

- Koncertoj de kanzonistoj kaj poe- 
toj. 

- Humura horo - partoprenas ĉiuj. 

- Bluf-Klubo - nova por ni distra programero, kiun preparas R.Kudrjavceva. 

- Junulara programo, amika babilado, komuna kantado, ludoj... 

- Ekspozicio de artaj fotoj de Sergej Fedotov pri beleco de norda naturo. 

- Dancoj ĝis mateno, kafumado, bierumado... 

- Aliaj programeroj, preparataj de la gastoj. 

Ekskursoj: Estas planataj ekskurso tra la urbo kun E-ĉiĉerono (inkluzivas vizi- 
ton de originalaj lokaj muzeoj); ekskurso laŭ lokoj, ligitaj kun la familio de la lasta 
rusia caro Nikolao la 2-a: ĵus konstruita majesta katedralo ĉe la loko de ties mor- 
tigo kaj la funkcianta vira monaĥejo, fondita je memoro de la mortigitoj; la lasta 
loko, havanta historian nomon “Ganina Jama”, situas eksterurbe en bela pina ar- 
baro kaj estas atingota buse. 

Kostoj: Loĝado kaj trifoja manĝado kostos 285 rublojn por 1 diumo. Do, por 2 
plenaj diurnoj kun trifoja manĝado (+ unu aldona tagmanĝo la 3-an de majo) oni 
devas pagi 600 rublojn. 

Aliĝkotizo: 100 rubloj. Ekskursoj pagendas aparte, dezirindas anticipe averti pri 
la partopreno, tiel ke ni mendu taŭgan buson. Ekskurso al la Katedralo sur Sango, 
poste al “Ganina Jama” daŭros kvar horojn kaj kostos 150 rublojn. 

Ĉion eblos pagi surloke, sed ni petas vin averti anticipe pri via veno, por ke ni 
sciu, por kiom da personoj mendi tagmanĝon kaj ĉion ceteran. 

Kontaktoj: Kudrjavcev Viktor, h.t. (343) 3814250, poŝtelefono (902) 5414656, 
<komencanto@r66.ru>; Kudrjavceva Raja, h.t. (343) 3814250, <komen- 
canto@r66.ru>; Terjoĥin Vladimir, h.t. (343) 2238940; Talankina Natalija, of.t. 
(343) 3726275. Informojn pri “Esperantista Printempo en Uralo” vi povas legi ĉe 
<http: / /komencanto. narod. ru>. 

PENSUME ANTAŬ LA NOVA RENKONTIĜO... 

Aktiveco de uralaj esperantistoj nun estas en la fazo de vigla preparado de la re- 
giona renkontiĝo “Esperantista Printempo en Uralo”. Iu povas demandi, ĉu efektive 
gravas tiuj regionaj renkontiĝoj? Eble estus pli bone anstataŭigi ilin per tute aliaj 
poresperantaj aferoj kaj aranĝoj? Pasis preskaŭ unu jaro post la renkontiĝo “Pri- 
mavero en Tobolsk”, sed ĉe mi nur firmiĝis la sento, ke la regionajn renkontiĝojn 
utilas okazigi. Ili ja havigas al ni pliajn okazojn kunamikiĝi kaj spertiĝi, ĉar ofte 
partopreno en ili povas influi nin kiel instigilo por pli insista uzado de Esperanto. 
Dum ili ni povas transdoni al juna generacio bonan ekzemplon de poresperantaj en- 
tuziasmo kaj agemo. Tiuj renkontiĝoj certe fortigas la fadenojn, kiuj nin ligas. 


Hercogino instrukcias novan serviston. Ŝi 
klarigas ĉion plej detale kaj fine aldonas 
severe: 

- Kaj ne forgesu: la matenmanĝo estas 
surtabligata precize je la oka matene. 

- Mi komprenis, via moŝto. Tamen, se mi 
malfruos, komencu sen mi. 

Estante relative nova aktivulino en la rondo de uralaj esperantistoj, ĝuste dank’ 
al “Primavero en Tobolsk” mi havis eblon pli bone ekkoni, amikiĝi kaj kunagadi 
kun vere neordinaraj personoj, kies partopreno sendube sukcesigis la renkontiĝon. 
Tiuj estas Dilara Gadirova, Aleksandr Kalaŝnikov, Vladimir Opletajev. Multo 
unuigas tiun triopon: ĉiuj ili estas laŭ profesio instruistoj, kompetentaj fakuloj pri 
la instruado de fremdaj lingvoj; estas fakto ke ĉiuj ili estas tre kleraj homoj, havas 
grandegan sperton pri la movado. Antaŭ 30 jaroj ili kunfondis en Tjumeno lokan 
klubon, gvidis kursojn, vigle movadumis kaj estis tri el plej sindediĉaj agemuloj. 
Ilin unuigas ankaŭ tio, ke antaŭnelonge ĉiuj tri festis siajn kvindekjarajn jubileojn. 
Sed ilia entuziasmo kaj agemo dum la renkontiĝo en Tobolsk montris al mi, ke ili 
restas same junanimaj, aktivaj kaj simpatiaj homoj! 

Krom la granda organiza laboro surloke, kiun plenumis Dilara Gadirova, ŝi ce- 
lis ankaŭ stimuli la noblajn kvalitojn de la junularo, partopreninta en “Primavero 
en Tobolsk”. Iu diris, ke estas diverstemperaturaj esperantistoj: la malvarmaj, var- 
maj kaj vannegaj. Se dividi tiel, Dilara ĝuste apartenas al kategorio de la ege var- 
maj. Estis tre emocie, kiam ŝi salutis la ĉeestantaron en Tobolsk. 

Mi multon antaŭe aŭdis pri Aleksandro Kalaŝnikov, pri lia neordinara kapablo 
trovi la vojon al koroj de gejunuloj - en Tobolsk mi povis mem konvinkiĝi pri tio 
kaj ankaŭ vidi kiel energie li povas engaĝiĝi en diversajn E-aranĝojn. Kun intereso 
mi aŭskultis rememorojn pri lia esperantista vivo - ili ĉiuj estas rakontindaj! 

Min tre ravis la multfaceta personeco de Vladimir Opletajev. Li estas talenta in- 
struisto, kaj mi konsilus al ĉiuj, ke oni nepre partoprenu liajn E-lecionojn, kiuj ne 
nur estas bonegaj kaj utilaj por novuloj, sed kaptas kaj tenas la atenton ankaŭ de 
esperantistoj kun sufiĉe longa sperto pri studado. Krom tio Vladimir estas tre inici- 
atema esperantisto, ĉiam plena de freŝaj ideoj. Kaj ankoraŭ lia altnivela posedo de 
nia lingvo puŝas almenaŭ min al plibonigo de la mia. Min kortuŝis simpla, sed tre 
sincera konfeso, kiun Vladimir ricevis dum la fermo de la renkontiĝo de juna ko- 
mencantino el Tjumenj: “Vi estas bona homo, Vladimir Opletajev!” Mi povas 
aldoni, ke la tuta glora triopo meritas la plej bonajn, elkorajn vortojn kaj la movado 
bezonas tiajn homojn! 

Estas agrable konstati, ke iliaj streboj kaj komuna kunagado ne restis senrezul- 
taj, ĉar unu el gravaj atingoj de la okazigita renkontiĝo estas pli aktiva engaĝiĝo en 
la movadon de gejunuloj, kiuj partoprenis “Primaveron en Tobolsk”. Komencis 
kreski kaj produktis siajn unuajn fruktojn iniciatemo de la juna tjumena generacio: 
la gejunuloj mem organizis kaj sukcese okazigis jubilean festan renkontiĝon, 
dediĉitan al la 30-jariĝo de Tjumena E-klubo. Estis spertuloj, kiuj dekomence dubis 
pri la junulara organiza kapablo, sed tio montriĝis neprava. Ciuj malnovaj tjumenaj 
esperantistoj, same kiel gastoj el aliaj urboj, feliĉe konstatis kreskantan junularan 
aktivecon. A1 gejunuloj el Tjumeno mi mem povas nur diri: “Bravuloj! Daŭrigu!”. 

La renoviĝanta Esperanto-movado en nia regiono havas multon por lerni, sed 
ankoraŭ iom por lemigi. Mi opinias, ke multe pli grave ol paroli pri detaloj de 
okazintaj renkontiĝoj estas paroli pri homoj, iliaj faroj kaj atingoj, kiuj ligas ĉi tiujn 
eventojn tra la historio de E-movado en nia regiono. 

Rafija Kudrjavceva (Jekaterinburg) 

LA MOVADO EN RUSIO - ESPEROJ KAJ MALESPEROJ 


malnovaj ideoj en novaj kondiĉoj 

Jetante en akvon ŝtonetojn, rigardu la cirklojn, 
kiujn ili faras; aliokaze tiaĵetado restos vanta amuzo. 

K.Prutkov 

Jen fmiĝis la Kongreso kaj la Konferenco de REU. 
Kaj aperis pli multe da demandoj, ol respondoj. La 
plej gravaj inter tiuj demandoj - kien ni iras kaj kion 
fari? (la alia klasika demando “Kiu kulpas?” ne estas, 
laŭ mi, korekta demando). 

En sia raporto (aperis en REGo JVa 1 (20), 2004) la 
prezidanto Gudskov menciis kelkajn sukcesojn, ili es- 
tas belaj kaj ĝojigas-esperigas: renkontiĝoj, konferen- 
coj 1 , eldonado, instru-metodika laboro... 

Prezidanto-pesimisto 

En la sama numero aperis la artikolo de 
N.Gudskov “Meditoj kaj konsideroj pri la movado kaj 
Asocio en Rusio”. Jam en la komenco Gudskov aser- 
tas (kaj poste ripetas, kvazaŭ preĝon), ke “nia movado 
estas esence amatora”, kaj klarigas: “Ĉar esperoj ricevi ian subtenon de mecenatoj 
aŭ de la ŝtato estas efemeraj”. Nu, pri ĉi-lasta oni diskutu iom poste, sed mi supo- 
zas, ke eraro kuŝas jam en la aserto mem! Jes, la movado estas, bedaŭrinde, ama- 
tora, eĉ tro, sed tio ne estas nepra stato de la organizaĵo: en la mondo kaj en Rusio 
ekzistas miloj da multe pli malgrandaj organizaĵoj, sed pli bone organizitaj - ankaŭ 
de la financa vidpunkto. Certe, se akcepti ĉi aserton plus la sekvan, ke por la asocio 
principe sufiĉas esti “aro da abonantoj”, oni povas multe ĝoji kaj orgojli pro iu ajn 
sukceso-sukceseto, eĉ hazarda kaj neatendita... Bedaŭrinde (sed logike) la artikolo 
finiĝas per senespereco (“La tuta movado en Rusio ne estas esperiga”). Se tiel pa- 
rolus iamaj SEJM-aktivuloj, kiuj agis en malpli favoraj kondiĉoj, la movado ap- 
enaŭ elvivus... Mi supozas, ke se la prezidanto estas konvinkita, ke li faras sizifan 
laboron, li vane prenas sur siajn ŝultrojn tiom pezan ŝtonon. 

Kaj jes ja, estas ankoraŭ homoj agemaj kaj sindonemaj en nia rondo! Kaj Irina 
Gonĉarova, kaj Mikaelo Bronŝtejn, kaj Garik Kokolija, kaj Nikolao mem, kaj Vik- 
toro Aroloviĉ, kaj Mikaelo Ĉertilov, kaj multaj aliaj! 



Iom da historio 

Antaŭ sep jaroj oni elektis min la prezidanto de REU. Ve, mankis sperto; ve, tro 
haste (dum dek minutoj!) estis kolektita estrara teamo (iuj rifuzis eniri, iuj eniris 
iom hazarde), en kiu kelkaj faris tute nenion; mankis mono - la stato de la organi- 
zaĵo estis malbona en multaj sencoj. Oni diras: “Komenco bona - laboro duona”, 


1 Mi insiste korektas la eraron en la raporto (REGo JVs 1 (20), 2004, p. 12): ne “La unuan fo- 
jon en la historio Rusia Esperantista Unio oficiale partoprenis en granda neesperantista 
aranĝo...”. 

sed estis malfacile ja komenci, se anstataŭ helpo oni tuj ricevis malobjektivan 
kritikon, eĉ atakojn kaj kalumniojn flanke de la eksprezidanto kaj lia eldonaĵo: liaj 
ambicioj ne toleris, ke ne li estis reelektita, kaj eĉ post jaroj en iu broŝuraĉo li 
skribis, ke la imponaj planoj de la Estraro restis surpapere, kaj oni elektis la novan 
Estraron - io tia, ŝajnas. Mi ne certas pri ĝusteco, nur pri tio, ke li denove men- 
sogis, ĉar ja oni reelektis poste min kaj kelkajn el la sama Estraro... Nu, ne pri 
mensogoj de kamarado Korĵenkov (mi havas kialojn supozi, ke li preferas tian al- 
parolon) nun temas. 

La unua, kion mi faris - kompilis la koncepton de nia movado en la modemaj 
kondiĉoj, ellaboris iujn strategiajn taskojn. Mi ricevis tiam multajn pozitivajn rea- 
gojn - ĉefe de la eksterlandaj samideanoj, kiuj jam spertis similajn problemojn 1 . 
Kaj mi vidas, ke multaj pozicioj de tiu plano restas aktualaj ĝis nun, kvankam dum 
lastaj jaroj okazis multaj ŝanĝoj kaj en la mondo, kaj en la lando, kaj en REU. 

Mi volas memorigi kelkajn el ili 2 : 

NIAJ PRIORITATOJ 

Pli da atento al amaskomunikiloj 

Mi pensas, ke tiu parto de la programo estas absolute klara kaj certe 
necesa. Mi estas certa, ke televida-gazetara-radia bombardado estas unu 
el la plej gravaj flankoj de nia agado. En ĉiuj niveloj de amaskomunikiloj - 
tutlanda, regiona, respublika, urba ktp. 

Pli vasta uzo de E-o en ĉiuj flankoj de la agado 

Mi pensis, ke ankaŭ tiu ĉi parto estas memkomprenebla, sed eviden- 
tiĝis, ke ne por ĉiuj. 

Do, faka aplikado de E-o. Ĉu ne estas memkomprenebla, ke sen uzo de 
E-o en la vivo ĝi restos ludilo por la ŝatantoj, sed ne vera ilo? Mi citos s-ron 
M.Fettes, estraranon de UEA: “Mi tute ne neas, ke la Esperanto-komunumo 
ekzistas kaj rajtas evolui laŭ la propraj leĝoj kaj bezonoj. Mi ne neas, ke 
ankaŭ UEA havas siajn devojn al tiu komunumo. Mi tamen asertas, ke la 
Esperanto-m o v a d o (alia koncepto ol komunumo) portas respondecon 
multe pli larĝan kaj havas kelkajn bezonojn radikale malsimilajn.” Mi estas 
certa, ke nur uzante la lingvon en ĉiuj eblaj sferoj de la viva vivo - scienco, 
tekniko, politiko, komerco, turismo ktp., ktp. oni povas doni al ĝi tiun veran 
vivon, kiun ĝi indas. Ĉu ne utilon de E-o kaj bezonon de la internacia lingvo 
en ciuj sferoj de la vivo ni deklaras en ĉiuj niaj propagandiloj? 

Ne multajn homojn interesus E-o, se oni nur maĉadus pri ĝia utileco kaj 
perfekteco kiel interkomprenilo. Malmultaj estus ĝiaj adeptoj, se oni ok- 


1 Jun 09 11:55:15 1997 
Estimata amiko, 

permesu al mi gratuli vin pro via valora artikolo aperinta en “Eventoj”. Gi donas bonegan 
superrigardon pri nia stato kaj mi plene konsentas pri la farendoj. 

Amike: Geza KURUCZ, red. de “Juna Amiko” 

2 A.Junusov. Niaj prioritatoj. 1997. Mallongigite. 



upiĝus pri E-o nur por agrable pasigi tempon inter geamikoj. Sed mi ja diras 
pri la evidenta. Kaj la sperto de aliaj landaj asocioj montras, ke vere tio es- 
tas kaj grava kaj ebla! Do, ni povas konstati, ke ĝis nun nia Unio ne multon 
faris tiudirekte, sed ni ja vivas en la tempo, kiam jam ne sufiĉas konvinki 
homojn per la vortoj, necesas m o n t r i E-on kiel vivan kaj utilan rimedon! 
“Por kio ekzistu komuna lingvo? Vojaĝado, Komerco, Negocado, Neŭtrala 
Dokumentado, Internaciaj kontraktoj, translimaj radioinformoj, mondaj kom- 
putilaj retoj, direktado en aviado...” (VVill Green. “Kiel, kien, kion?” - “Even- 
toj”-84). 

Financa plifortigo de la organizo, pli da atento al entreprenado 

Estas iom stranga deklaro - kategoria malkonsento kun tiu parto de mia 
programo, kaj samtempa esprimo de espero, ke "... firmigo de la asocia fi- 
nanco... trovos sian daŭrigon”. Kiel (kaj kion!) do “firmigi”? Nur kolektante 
kotizojn kaj havante en la asocia buĝeto ridindan sumon? 

Kial propono pri la normala kaj en nia nuntempa realeco kaj preskaŭ en 
la tuta mondo serĉado de sponsoroj, ricevado de la subvencioj kaj esplo- 
rado pri ebloj de E-entreprenado, eĉ stimulado de la entreprenado en kadro 
de REU estas renkontata kiel bombo? Kial miaj citaĵoj ĉi-temaj el nia propra 

Statuto de REU (!) estis nomitaj 
“absurdaj” ĝuste de tiu persono, kiu 
ludis ne la plej lastan rolon en la 
prilaborado de la Statuto? Do, ni 
“plifirmigu”... 

Ni havas en la Unio entrepre- 
nemajn homojn. Kial ne subteni re- 
ciproke - la Unio - ilin, ili - la Un- 
ion? Kial ne havi propran turisman, ekzemple, firmaon en la Unio? Kaj oni 
povus trovi ankoraŭ multajn aliajn eblojn. Sed eĉ tiuj, kiuj estas menciitaj en 
la Statuto, estas neglektataj! “Nia ĉefa espero kuŝas ĉe negocistoj, komer- 
caj, edukaj kaj politikaj. Ni devas konvinki la homojn, kiuj havas potencon 
super decidoj. Ankaŭĵurnalistojn”. (VVill Green). 

Ni rigardu la fremdan sperton, se mankas la propra, vidu la agadon de 
IFEF, TAKE... Vidu, kiel rapide faris la “perestrojkon” la belgiaj samideanoj, 
kiam la ŝtato postulis de ili fari servojn por ne-esperantista publiko por 
daŭre ricevadi la subvenciojn... 

Rekonsideri perspektivojn de REU, renovigi interklubajn ligojn, 
subteni konkuradon inter kluboj 

Pri tio diris ne nur mi. Unue pri tio diras nia propra iama sperto. “SEJM... 
Por multaj esperantistoj de nia lando tio ne estas iaj sonoj, iaj neklaraj 
literoj. Pli ol 10 jarojn fakte tuta nia lando estis strukturigita en tiu neoficiala 
organizaĵo kaj sekvis ĝiajn leĝojn. Verŝajne, ne estos la eraro nomi tiun pe- 
riodon de nia landa postmilita E-movado la plej interesa kaj enhavriĉa." 
(D.Cibulevskij. “SEJM. Historia skizo”.) 


Fianĉo al la fianĉina patro: 

- Mi petas la manon de via filino. 

- Sed ĉu vi estas sufiĉe bonstata por viv- 
teni la familion? 

- Mi opinias, ke jes. 

- Pripensu bone: en nia familio estas sep 
personoj. 




En la tempoj de SEJM ĝuste interklubaj ligoj, ĝuste tiu parto de la laboro 
faris el unuopaj e-istoj kaj kluboj fortan movadon! Ne vane la popola saĝulo 
diris: “Kiu pafos en pasintecon el pistolo, tiun estonteco pafos el kanono”. 
De la pratempoj ĝis nun, en ĉiuj partoj de la tero la konkurado stimulis 
agadon! 

Laboro kun la parlamentanoj, soci-politikaj agantoj kaj organizaĵoj 

Mi pensas, ke en reala socio pensi, ke ni estas robinzonoj, kiuj vivas 
izole sur la bela insulo “Esperantujo”, estas simple stulte (kvankam tio certe 
varmigas niajn romantikajn korojn...). Strebi utiligi E-on kaj neglekti sociajn 
realojn, agadi en vakuo aŭ inter si mem estas vana iluzio. Ĉu ni devas kon- 
vinki nin mem pri la rolo de E-o, ĝia utilo ktp.? Laboro kun la parlamentanoj, 
kun sociaj kaj politikaj agantoj estas necesa parto de la laboro por E-o. Ni 
rememoru la faman kaj gloran sukceson de Ivo Lapenna ĉe UNESKO en 
Montevideo kaj similan - de Tibor Sekelj. Ni vidu la nunan agadon de s-ro 
Germain Pirlot el Oostende, Belgio kun la eŭroparlamentanoj. Pri aktiveco 
en rilatoj kun la ekstermovada publiko estas menciata en pluraj dokumentoj 
de UEA (vd., ekz. Enkondukon en la Manlibro de la Informa Fako de UEA 
pri la mondvasta reto de aktivuloj: “Nur du ecoj necesas por membreco en 
tiu reto: a) a k t i v e c o en riiatoj kun la ekstermovada publiko, kaj b) 
kunlaboremo...” (M.Fettes, januaro 1993)). La artikolo de la Prezidanto de 
UEA “Esperanto en 1996” (Eventoj 1/97) komenciĝas per la vortoj: “En 
1996 estis speciale fruktodonaj rilatoj inter esperantistoj kaj internaciaj or- 
ganizaĵoj. luj kredis vidi la komencon de nova epoko en la rilatoj kun UNE- 
SKO”. Tio sendube montras, ke la interrilatoj kun la gravaj politikaj organi- 
zaĵoj meritas apartan atenton. En la sama artikolo vi tuj rimarkos ankaŭ la 
vortojn pri la laboro kun la Eŭropa Parlamento kaj universitatoj, pri AIS ktp. 
Ĉu iu havas iluziojn, ke sen aprobo de grandaj sociaj, kulturaj, politikaj 
agantoj eblas vera agnosko en supera nivelo? Kiel Komunaj prioritatoj de la 
Informa Fako de UEA aparta linio estas dediĉita al “uzo de simpatiantoj de 
Esperanto” (!). (Ivo Durvvael, 16.09.1991). 

Do, mi estas certa, ke ni devas fari tiujn provojn, alvoki intereson al la 
lingvaj problemoj (kiuj multobliĝas en la nuna situacio de ĉiam pli granda in- 
tereso de pluraj popoloj de nia lando al la propraj lingvoj, historioj k.s.). 

Kompreneble, mi povas erari. Kaj mi ŝatus pridiskuton de ĉi programo. 
lun ajn pozitivan, konstruivan kritikon, kiu estus utila, mi akceptos kun 
dankemo. 

Abduraĥman Junusov, prezidanto de REU 

Kio ŝanĝiĝis? 

Relegante ĉi programon, mi konstatas, ke ne multo ŝanĝiĝis. Antaŭ unu jaro mi 
kritikis tiaman Estraron de REU pro preterlasitaj ebloj - mi tamen ripetos tion, ĉar 
estas sufiĉe klara ilustraĵo. Unue, oni preterlasis eblon kolekti esperantistojn en 
Moskvo dum la Civitana Forumo - grandskala kunveno de la reprezentantoj de la 
plej diversaj sociaj organizaĵoj en Kremlo. Esprimaĵoj, ke “tio estis ago de Kremlo 

por subteno de la Prezidento ” k.s. estas neseriozaj kaj eĉ ridindaj - neniu ja pro- 
ponis fari ion politikan. Krome, la Forumon partoprenis eĉ la reprezentantoj de la 
sufiĉe radikalaj homrajtaj organizaĵoj, kiuj ja tute ne estas adeptoj de la Prezidento. 
Temis pri tio, ke oni ignoris la eblon kolektiĝi almenaŭ foje ne kontraŭ propra 
mono (ni ja estas mizera organizaĵo de la financa vidpunkto!), sed je konto de la 
ŝtato. Kaj, due, eĉ pli grave - uzi eblon rekte propagandi por la bonega celgrupo - 
sociaj agantoj, disdonante informilojn, diskutante ktp. 

Eterna amatoreco? 

La dua serioza kritiko estis pri tio, ke ni ne uzis la eblon havi du paĝojn sen- 
page en ĉiusemajna ruslingva homrajta gazeto, kiu estus distribuata ĉefe en la Suda 
Federa Regiono. Estis strange aŭdi “argumentojn”, ke tio postulos fari financrapor- 
tojn ktp. - iuj ajn firmaoj, organizaĵoj ktp. en la mondo faras tion, se volas ion fari! 

La socia kampo 

La Konferenco pasintjara akceptis miajn pledojn por la kunlaboro kun la sociaj 
organizaĵoj, institucioj. Mi estis elektita vicprezidanto de REU kun la ĉef-tasko 
daŭrigi tiun agadon. Mi faris tion. Krom la starigo de bonaj rilatoj kun la Moskva 
Helsinkia Grupo (MHG), “Memorialo”, Sankt-Peterburga politologia Centro 
‘Strategio” mi organizis kune kun MHG kaj dagestanaj sciencistoj la Konferencon 
“La lingvoj kaj kulturoj en la 21-a jc.” ktp. Dum la tiujara Konferenco de REU oni 
akceptis ankaŭ ideon, ke necesas ankaŭ trovi iun kunlaboron kun la ŝtataj organiza- 
ĵoj (malgraŭ, ke iuj homoj en la Estraro deklaras, ke ne volas kunlabori kun la 
ŝtato, en kiu vivas...). 

Sed jen pasis jaro, kaj dum la nova Konferenco de REU - la malnovaj diskutoj. 
En la estrara raporto la prezidanto Gudskov substrekis, ke nia organizacio estas 
“esence amatora”, kaj ke ĉie estas same. Mi konsentas pri nia amatoreco, sed tiel 
estas ne ĉie. Estis menciitaj la ideoj de E.Perevertajlo pri apliko de E-o, pri kiuj 
ĉiam pledis mi. Nur la vera aplikado povas porti veran utilon! 

Intimaj elektoj. Ĉu ni elektis haremon? 

La elektoj mem, laŭ mi, estis iom strangaj. Jen kelkaj momentoj, pro kiuj mi 
tiel supozas. 

La prezidanto Gudskov, proponante la kandidatojn por la Estraro, ĉiam emfazis, 
ke li kun tiu persono “intime bone laboras”. Finfine Valentin Seguru eĉ koleriĝis, 
kaj kelkfoje demandis, kial Gudskov ĉiam emfazas pri la intimeco? (Vere, oni ja ne 
haremon elektas por sultano, sed la estraron de organizaĵo en la granda lando!). 

Due. Oni proponis elekti min denove vicprezidanto. Estis honte kontempladi, 
kiel la nova-malnova prezidanto dum la tuta horo marĉandas kun Kokolija, ke 
Garik konsentu ankaŭ balotiĝi kiel vicprezidanto, nur por ke ne estu elektita mi, 
kiel li uzis ĉiujn kaj ĉiajn rimedojn, eĉ kaptante la homon, kiu ne partoprenis en la 
diskutado, sed estis preterkuranta... (En la krampoj mi menciu, ke kelkaj el la kon- 
ferencanoj eĉ ne komprenis, pri kio temas, ĉar... ne parolis Esperante...) Rezulte - 
po dek voĉoj por ambaŭ, kaj stranga decido tiuokaze resti sen vicprezidanto ĝener- 
ale! (Pasintjare estis eĉ du.) Ĉu ne estas en la lando aliaj kandidatoj? 

Kial mi ne (balot)iĝis estrarano? 

Mi ŝatus klarigi la motivojn, kial mi konsentis balotiĝi kiel vicprezidanto, sed 
definitive ne - kiel estrarano. 

Unue, mi supozas, ke kiel vicprezidanto mi povus tamen defendi iujn el tiuj 
opinioj, kiujn mi esprimis supre. Sed ne mekanike voĉdonante pri iuj decidoj, el- 
laboritaj de lia prezidanta moŝto en la “intima moskva rondo”. 

Due. Mi ne bezonas iun apartan titolon en Esperantujo, kie por mi plene sufiĉas 
mia propra nomo. Kaj en mia profesia kaj socia vivo mi havas sufiĉe da plej diver- 
saj titoloj por kontentigi iajn ajn ambiciojn. Sed mi sincere konsentis antaŭ unu 
jaro, ke tiu ĉi posteno permesos al mi intertraktadi la aferojn kun la homoj, de kiuj 
dependas decidoj en la sufiĉe alta nivelo. De tiu ĉi vidpunkto nuligo de la posteno 
donis nenian pozitivan rezulton al la REU-agado. Sed la malbonan - jes. Apenaŭ 
mi povos denove proponadi rezoluciojn pri E-o dum la intemaciaj konferencoj de 
la neregistaraj kaj registaraj organizaĵoj, apenaŭ mi povos en ĉi kondiĉoj organizi 
la Duan konferencon pri Lingvoj kaj Kulturoj en tiu nivelo, en kiu esperis post la 
Unua... Tio, kompreneble, koncemas iun ajn alian personon, kiu estus elektita an- 
stataŭ mi aŭ Garik. 

Sed eĉ pli gravas, ke kun tia sinteno, kun tia rilato al la starantaj problemoj 
flanke de kelkaj estraranoj nia agado ankoraŭ longe restos amatoreca kaj mizera. 

Interalie, nur pro mizero de la organizacio ni denove suferis dum la Konferenco 
pro malvarmo kaj aĉaj kondiĉoj (tio estas riproĉo ne por la volgogradaj organizan- 
toj - ili strebis fari ĉion, sed kion oni povas fari sen financa subteno?). Aparte oni 
povus paroli pri la preskaŭ nula lingva nivelo de plimulto de la partoprenintoj (te- 
mas kaj pri REK, kaj pri la Konferenco, kaj pri EoLA), kaj pri la programo de la 
festivalo... 

Laŭ mi, restas la samaj prioritatoj - ekstera informado, praktika aplikado 
en ĉiuj sferoj de la vivo, la klubaj interligoj, financa plifortiĝo. Cetere, la Kon- 
ferenco komisiis al la Estraro ellabori koncepton kaj strategian planon por nia 
movado en la nunaj kondiĉoj. Do, la diskuto daŭras. 

Abdurahman Junusov (Mahaĉkala) 
prezidanto de Inform-analiza Centro “Rakurs” 

UNIVERSALA KONGRESO EN 2006 EN FIRENZE 

La Estraro de UEA akceptis la inviton de Itala Esperanto-Federacio okazigi la 
91-an Universalan Kongreson de Esperanto en Florenco de la 29-a de julio ĝis la 5- 
a de aŭgusto 2006. 

Italiaj esperantistoj jam komencis labori por ke la kongreso estu epokfara, kaj la 
premisoj montras ke certe temos pri tre zorge preparata kongreso. 

Fakte en la LKK (Landa Kongresa Komitato) aniĝas intemacie konataj aktivu- 
loj, sub la reĝisorado, en la rolo de sekretario, de Diccon Mastermann, iama Kon- 
stanta Kongresa Sekretario ĉe UEA kaj poste estrarano de UEA pri kongresoj. 

La fakto, ke ĉi-jare li ankaŭ kandidatiĝas kiel B-komitatano, montras lian deci- 
don plentempe sin dediĉi al Esperanto-movado en venontaj jaroj! 

Michela Lipari (Italio) 

NOVAĴOJ PRI RET -04 

Aperis la ttt-ejo <www.ret-04.narod.ra>, kie eblas trovi ĉiujn bezonatajn in- 
formojn kaj novaĵojn pri la aranĝo, aliĝilon, programon, interesajn informojn pri 
Tiĥvin, liston de aliĝintoj (eĉ la fotojn de iuj el ili). 

Jam estas subskribita la kontrakto kun OOO “Glinozem”, posedanto de la ri- 
pozejo, en kiu okazos RET-04. 

A1 la aranĝo jam aliĝis pli ol 30 personoj. Inter la unuaj aliĝintoj estas Mikaelo 
Bronŝtejn, Valerija Cvetkova, Bronislav Cupin, Garik Kokolija, Vladimir Samodaj, 
multaj konataj tiĥvinanoj kaj peterburganoj. 

Por la programo de RET-04 jam venis rnultaj interesaj proponoj: de V.Samodaj 
- Fotoekspozicio, Prelego “Kvar E-organizaĵoj, kiujn mi kungvidis dum la lasta 
duonjarcento”, Lumbilda rakonto “La regiono de mil kaj unu noktoj”; de 
V.Cvetkova - “Sieĝo de Leningrado” (rakonto de la travivinto), “Mia panjo Bar- 
bara” (kun ekspozicio de 
pentraĵoj); de M.Bronŝtejn - Ma- 
jstro-klaso pri poezia tradukarto, 

“La mondo de E-insignoj” 

(ekspozicio-rakonto); de Ĵomart kaj 
Nataŝa - koncerto. Okazos ankaŭ 
koncerto de Andrej Korobejnikov 
(Moskvo) - tre talenta juna muziki- 
sto kaj esperantisto, kiu jam kelk- 
foje koncertis dum Universalaj 
Kongresoj de Esperanto. Krome en 
RET-programo estas antaŭvidataj 
artaj aranĝoj, prelegoj, diskutoj, 

KGS, lignofajroj, sportaj konkur- 
soj, ekskursoj (al Tiĥvina vira 
monaĥejo kaj al la muzeo de 
N.A.Rimskij-Korsakov), di- 

versnivelaj E-kursoj kaj CALK-ekzamenoj, intelektaj ludoj, barda kafejo, regis- 
trado de la kantistoj, kiuj venos al RET, en la studio de la Artlemejo nome de Rim- 
skij-Korsakov. Okazigo de fiŝkaptado, boatado kaj berkolektado memkomprenblas. 

RET-Premio. Serioza tihvinano, simpatianto de Esperanto donacis startan kapi- 
talon de 10 000 rabloj speciale por lanĉi la fonduson “RET-Premio”. La organizan- 
toj decidis, ke la fonduso servu al subteno de E-kulturo, la fonduson rajtas parto- 
preni per monsubvencio ĉiu esperantisto aŭ simpatianto de Esperanto. Ankoraŭ ne 
estas akceptita la findecido pri la sistemo por aljuĝo de la premio(j). La proponitaj 
variantoj estas: unusola premio (aŭ tri premioj) por la plej aktiva(j) RET-ano(j); 
unusola premio por la plej bona metodiko de E-instraado; laŭbranĉaj premioj (lit- 
eraturo, muziko, teatro, metodiko de instraado). 

La organizantoj speciale kaj antaŭdanke invitas la veteranojn de SEJT-18, 
okazinta apud Tiĥvin (1976). Estas planata vizito al la memorplaco de SEJT-18. 



partopreno de Jomart kaj Nataŝa en RET-02 lasis 
neforgeseblan impreson kaj ĉe ili kaj ĉe ĉiuj ni 

DECIDOJ DE LA 20 -A KONFERENCO DE REU 

okazinta 21-24.02.2004 en Volgograd 


1. Taksi la laboron de la Estraro kontentiga. 

2. Aprobi la raporton de la Kontrol-revizia Komisiono. 

3. Elekti la Estraron en la konsisto: Nikolao Gudskov - Prezidanto (ĝenerala 
kunordigo de ĉiuj labordirektoj); Mikaelo Certilov (faka aplikado, fmancoj, indi- 
viduaj kontoj, membroregistrado), Irina Gonĉarova (instru-metodika laboro, kon- 
taktoj kun REJM), Jurij Karcev (Libroservo), Georgij Kokolija (REGo, dissen- 
dolistoj, amasaj aranĝoj), Viktor Kudrjavcev (regiona agado), Valentin Seguru 
(kontaktoj kun oficia- 
laj instancoj). 

4. Elekti la Kon- 
trol-revizian Ko- 
misionon en la kon- 
sisto: Roman Bolŝa- 
kov - prezidanto, 

Rafija Kudrjavceva, 

Boris Zozulja. 

5. Elekti Komisii- 

tojn pri: dokumen- 
tado - Viktor 
Aroloviĉ, rilatoj kun nova Estraro de REU tostas 

amaskomunikiloj kaj neregistaraj organizoj - Abduraĥman Junusov, kultura agado 
- Mikaelo Bronŝtejn, medicinista agado - Pavel Volkov, turismo - Anna Butkeviĉ, 
laboro kun infanoj - Irina Mironova. 

6. Komisii al la Estraro nomumi Komisiitojn pri la Kluba Ranglisto kaj pri 
TTT-paĝaro de REU. 

7. Elekti Georgij Kokolija kiel A-komitatanon de UEA. 

8. Akcepti Regularojn: “Regularo de REU pri la Kluba Ranglisto”, “Regularo 
de REU pri la fonduso “Kluba Ranglisto””, “Regularo de REU pri la fonduso 
“Dumvivaj membroj””. 

9. Rekomendi al la Estraro ellabori koncepton de ĝenerala strategio de REU en 
modernaj kondiĉoj. 

10. Rekomendi al la Estraro aktivigi la laboron en direkto “faka aplikado de 
Esperanto” enkadre de la Strategia Laborplano de UEA. 

11. Rekomendi al la Estraro forpreni al REU la posedrajton por la ret-paĝaro de 
REU. 

12. Establi sistemon de individuaj 
kontoj ĉe REU. 

13. Komisii al A.Junusov esplori 
eblecon ricevi subvenciojn por REU kaj 
samtempe komisii al N.Gudskov esplori 
la eblecon reakiri la konton aŭ subkonton 
de REU. 

14. Rekomendi al la Estraro kompili 
la liston de instruistoj de Esperanto en Rusio. 

15. Prepari leteron al Hispania(j) Konsulejo(j) en Rusio por subteni esper- 
antistojn, dezirontajn vojaĝi al la 6-a Eŭropa E-Kongreso en Bilbao. 

16. Komisii al V.Seguru konsulti dezirontojn vojaĝi al la 89-a UK en Pekino 
kaj okazigi eventualan helpon pri vizoj. 

REZULTOJ DE LA RANGLISTO KLUBA POR 2003 

1. E-klubo MASI (Moskvo) - 784 poentoj 

2. VEJC “Stelaro ” (Volgograd) - 512 poentoj 

3. E-klubo “Pacifiko” (Vladivostok) - 418poentoj 
4-5. SEO (Samara) -406 poentoj 

4-5. Tihvina E-klubo - 406poentoj 
GRATULOJN AL ĈIUJ KLUBOJ! 

FARU LA RONDON! 

Meze de marto en Moskvo finiĝis la 9-a FaRo - intensiva E-kurso por novuloj, 
gvidata de profesia Esperanta instruistino Irina Gonĉarova. La unikan kaj riĉenha- 
van kurson finis 13 personoj, kiuj dum 10 vesperoj post plenŝtopitaj streĉaj la- 
bortagoj entuziasme venadis al la kurso, brile preparita de Irina. Eĉ ne unu litero, 
vorto aŭ frazo estis skribita sur tabulo, en kajeroj aŭ ie ajn. Dum ĉiu leciono sonis 
nur Esperanto, kaj la gejunuloj senĝene paroletis, dialogis, ludis, kantis, kom- 
prenante preskaŭ ĉion. Ĉiu leciono enhavis ege riĉan vort- kaj gramatik-materialon, 
pluse - freŝaj, originalaj lingvaj ludoj, langrompiloj, modemaj bildoj, atentokaptaj 
situacioj. Por malstre- 
ĉiĝo tute ne lacige, 
tenere, sonis mildaj 
kantoj de msiaj kan- 
tistoj. Brile! 

Preskaŭ ĉiulecione 
la teamanoj - eksaj 
kursanoj de iamaj 
FaRoj - helpis aranĝi 
kaj pliriĉigi la Esper- 
antan etoson. Unikeco 
de la kurso konsistas 



Dum la 20-a REU-Konferenco, 
kiam estis diskutitaj la Komisiitoj kaj 
Komisionoj de REU, sonis ŝerca pro- 
pono instali “Komisionon pri senkom- 
pata kritiko”, kiun povus konsistigi 
REU-membroj N.Griŝin, V.Melnikov 
kaj V.Minin. 

en tio, ke la instruado pasas en amika rondo, kiu kreas kluban etoson. Tre trafaj kaj 
tute neforgeseblaj nomoj de la kursanoj, ekzemple, Just Sagaca, “juristo el Britio”, 
aŭ Milda Tuŝi-Puŝi, “skulptistino el Usono”, komence mirigis onin kaj ne al ĉiuj 
kursanoj plaĉis. Fine de la FaRo-9 oni ne nur enamiĝis al sia “legenda” nomo, sed 
multaj preferas lasi ĝin por la plua esperantista vivo. Problemo? Tute ne! Tamen, 
tion la ĉarma, sed rigora Mirinda Strigo (legu: la instruistino) permesas nur post 
sukcesa plenumo de certaj taskoj en la Lingva Olimpiko fine de la kurso. Rapide 
kaj nerimarkeble pasis FaRo-9... Kolosa laboro de la sperta instruistino! Tempo- 
raba, sed - plenrezulta! Novaj freŝaj fortoj enfluas la moskvan Esperantan Klubon 
“MASF’ kaj rusian movadon. Preskaŭ en ĉiu enketilo fine de la kurso la studantoj 
skribis pri sia deziro plu lerni Esperanton. Post nelonga paŭzo la novbakitaj esper- 
antistoj venos al la daŭriga kurso de Irina Gonĉarova. Glorinda laboro! 

Svetlana Smetanina (Moskvo) 

Ĉ ALK-EKZAMEN O J 

Dum REK-EoLA en Volgograd, la 25-an de februaro, okazis ekzamenoj de la 
Ĉefa Atesta kaj Lingva Komisiono de REU. Enskribiĝis 15 personoj el Volgograd, 
Ĉeboksari kaj Jelec, el kiuj 14 - por A-nivelo (elementa) kaj 1 - por B-nivelo 
(meza instrurajtiga). Sukcese faris la ekzamenon 10 personoj por A-nivelo (la 
ekzamena komisiono - N.Gudskov kaj B.Ĉupin) kun sekvaj rezultoj: Ĉugunkina 
Oljga (Volgograd) - perfekte, Fedotova Aleksandra (Ĉeboksari) - perfekte, 
Kolesnikov Anton (Volgograd) - bone, Konstantinov Anton (Ĉeboksari) - per- 
fekte, Krasnokutskij Anatolij (Volgograd) - perfekte, Semjonova Irina (Ĉeboksari) 
- perfekte, Sirjaeva Jevgenija (Volgograd) - perfekte, Tikeeva Saule (Volgograd) - 
perfekte, Vnukov Vjaĉeslav (Volgograd) - bone, Vasiljeva Alina (Ĉeboksari) - 
perfekte. ĈALK gratulas! 

Necesas noti, ke plejparto de la ekzamenitoj (eĉ kun perfektaj notoj) evidente ne 
sufiĉe orientiĝas pri la aktuala E-movado en la mondo ĝenerale kaj en Rusio aparte, 
ne konas eĉ gvidorganojn de REJM kaj povas miksi SEJT-on kun SAT. Preskaŭ 
neniu kapablis precize diri naskiĝjaron kaj naskiĝtagon de L.Zamenhof! Do, en 
Volgograd kaj Ĉeboksari oni eĉ ne festas Zamenhof-Tagon aŭ ne klarigas ties sig- 
nifon al novuloj. Karaj instruistoj kaj klubgvidantoj, bonvolu pli atenti pri la neceso 
por la komencantoj almenaŭ ion elementan scii pri tiu komunumo, kiun ili eniras! 

N.Gudskov (Moskvo),prezidanto de CALK 

LABORPLANO DE REU 

por la jaro 2004 kaj komenco de 2005 

Eldona kaj kultura agado: 

1. Jarlibro-2004 - majo. 

2. Manlibro (2-a, aktualigita eldono) - majo. 

3. REGo (6 numeroj jare). 

4. Rearanĝo kaj aktualigo de la ret-paĝaro <www.reu.ru> - aprilo-majo; regula 
aperigado de novaĵoj en ĝi - dumjare. 

5. Helpo en preparado de la paĝaro <www.moskvo.ru> - marto-junio. 

6. Preparo kaj aperigo de nova disko en la serio “Oraj kantoj” - dumjare. 

7. Finpreparo kaj aperigo de la poezia antologio “Moskvaj sonoriloj” - somero 
2004. 

8. Plurlingva broŝuro kun materialoj de sciencaj konferencoj pri minoritataj 
lingvoj (Maĥaĉkala 2003, Ĉeboksari 2004) - decembro 2004 - januaro 2005. 

9. Lanĉo de konkurso por junaj verkemuloj - somere 2004 (kun REJM). 

Aranĝoj: 

1. Regiona renkontiĝo “Esperantista Printempo en Uralo” - majo 2004. 

2. Helpo al MASI kaj REJM en preparado de Moskva AntaŭKongreso kaj In- 
temacia Junulara Kongreso - julio 2004. 

3. Rusiaj Esperanto-Tagoj (RET-04) - aŭgusto 2004. 

4. Partopreno en organizo de la konferenco pri minoritataj lingvoj en Ĉeboksari 
- oktobro 2004. 

5. Partopreno en organizo de STRIGo-10 - novembro 2004. 

6. EoLA-17 - printempo 2005 (laŭ interkonsento kun REJM). 

7. REK-24 - printempo 2005 (laŭ interkonsento kun REJM). 

lnstru-mctodika laboro: 

1. Krei profitdonan E-centron en Moskvo - ĝis septempbo 2004. 

2. Lanĉi E-kurson en Moskva Stata Pedagogia Universitato - aŭtune 2004. 

3. Kolekti informon pri Esperanto-instruistoj, instmintoj kaj instruantoj (per 
REU, REGo-artikolo kaj konataj esperantistoj). 

4. Fari adresaron de la trovitaj instruistoj kaj kontakti ilin, por kio verki specia- 
lan demandaron. 

5. Fari metodikan bibliotekon el donacoj de la instmantoj, t.e. kolekti diversajn 
metodikajn materialojn, ie kaj iam publikigitajn aŭ verkitajn de instraantoj (-intoj, 
-istoj) mem, kaj sistemigi ilin. 

6. Organizi metodikan analizon de ricevita materialo fare de profesiaj instmis- 
toj. 

7. Renaski LETojn kiel ĉiujaran tendaron por lemejanoj de la somero 2005. 

8. Organizi inform-metodikan interŝanĝon inter instruantoj. 

9. Serĉi eblon por publikigado kaj disvastigado de la plej bonaj metodikaj mate- 
rialoj. 

10. Dum grandaj E-aranĝoj organizi infanajn E-grupojn, okupiĝantajn pri la 
lingvo, ludoj, teatraĵetoj k.t.p. 

Kluba kai rcgiona agado: 

1. Aktualigi liston de E-kluboj en la lando - majo. 

2. Okazigi la interkluban konkuradon - decembro. 

3. Daŭrigi kaj vastigi regionajn renkontiĝojn en 2005. 

Eksteraj rilatoj: 

1. Organizi disvastigon de priesperantaj infonnoj al msiaj politikistoj enkadre 
de Ago-Tago. 

2. Organizi gazetaran konferencon pri Esperanto en oktobro 2004. 

3. Daŭrigi la informadon pri E-o en junularaj medioj - dumjare (kun MASI). 

4. Partopreni eventuale okazontajn konferencojn de neregistaraj organizoj kun 
disvastigo de informoj pri E-o - dumjare. 

5. Prezentadi atingojn de la rusia esperantistaro en eksterlandaj E-aranĝoj - 
dumjare. 

Faka aplikado 

1. Trovi kunlaborantojn enkadre de Esperanto-Servocentro kun la celo fondi 
REU-sekcion pri faka aplikado. 

2. Fari liston de reprezentantoj (perantoj) de fakaj asocioj en Rusio kaj pub- 
likigi ĝin. 

3. Esplori eblojn de kunlaboro de REU kun Fakaj asocioj de UEA pere de ties 
reprezentantoj (perantoj) en Rusio aŭ senpere. Proponi komunajn projektojn por la 
Estraro. 

4. Laŭeble subteni fakan aplikadon de Esperanto inter neesperantistoj enkadre 
de Esperanto-Servocentro kaj aliaj projektoj. 

BUĜETO DE REU POR 2004 

ĉiuj sumoj estas en rusiaj rubloj 


ELSPEZOJ 


Eldono de informiloj, aliĝiloj k.t.p. 

- 11000 

Poŝtelspezoj, telefonado k.t.p. (Estraro kaj Komisiitoj) 

- 1500 

Membrokartoj, papero kaj kancelariaĵoj 

- 1000 

Bankaj elspezoj 

-400 

Kotizo al UEA 

-2200 

Investo en fondusojn 

- 1000 

Investo en projektojn (tutrusiajn) 

-3000 

Subteno de kluba agado 

-2000 

Subteno de regiona agado 

-2000 

Abono de REGo por DM 

- 1000 

Elspezoj rilataj al la retpaĝoj de REU 

-2000 


Sume -27100 

ENSPEZOJ 


Kotizoj individuaj 

-6000 

Kotizoj klubaj 

-5000 

Libroservo 

-5000 

ĈALK 

-500 

Profito de la aranĝoj 

-5000 

Rento de la fondaĵoj 

- 1300 

Subvencioj, donacoj 

-4300 

Sume -27100 

REU-KONTOJ EKFUNKCIIS 

Por faciligi transpagojn ĉe REU funkcias servo de individuaj reu-kontoj. Iu ajn 
povas meti al propra individua konto ajnan sumon. Por fari pagon de sia konto 
sufiĉas komisii tion al la kasisto de REU Mikaelo Certilov <mikaelo.km.ru>. In- 
temaj pagoj (de unu reu-konto al la alia), kotizoj al UEA, UK, abonoj de revuoj (la 
liston vidu en la Jarlibro) estas senpagaj. Eksteraj pagoj ne estas senpagaj (ekz. 
transpago de reu-konto al uea-konto aŭ fel-konto kostas 5% de la ĝirata sumo). In- 
dividuaj kontoj estas tenataj kaj kalkulataj en eŭroj aŭ mbloj (laŭ elekto de la pose- 
danto). La procentaĵoj pro teno de mono en individua konto ĉe REU mankas. Kon- 
vertado de unu valuto al la alia okazas laŭ kurzo de Centra banko de Rusio, anon- 
cita en tago de veno de la mono. 

NOVAJ REU-AUIĜOJ POR 2004 

DUMVIVA MEMBRO 

Jurij Paseĉnikov (Tomsk) 

ALIĈIM AJ KOLEKTIVOJ 

Ivanova E-klubo (12 aligitaj membroj): Ahmetova Faina, Aksjonova Vera, Bari- 
nova Lola, Kolmakova Marija, Lapŝin Sergej, Maleĵ Tatjana, Obrezkov Andrej, 
Obrezkova Jelena, Popcova Angelina, Poŝvina Ljubovj, Sadovnikov Artjom, Zai- 
dova Tatjana 

Ivanova Medicinista Esperanta Asocio (IMEA) (+ 8 aligitaj membroj): Ĵukolina 
Marija, Juravljov Sergej, Kirillova Anastasija, Masljonkina Natalija, Serebrjanik- 
ova Natalija, Starikov Vladimir, Volkova Larisa, Wang Huaj Ju 

Moskva EK MASI (+7 aligitaj membroj): Graĵdanova Ksenija, Hmelevskij An- 
drej, Marutenkov Pavel, Morozov Dmitrij, Samitova Asja, Smetanina Svetlana, Va- 
siljeva Tatjana 

Tihvina E-klubo (12 aligitaj membroj): Baraŝkov Vasilij, Belova Tatjana, Bron- 
ŝtejn Tatjana, Juravljova Jelena, Kaĉalova Zoja, Koroteckij Aleksandr, Kroljus 
Tamara, Pirjutko Nina, Rajskaja Natalja, Selivanova Larisa, Vlasova Vera, 
Zdrogova Nadeĵda 

Volgograda Esperantista Junulara Centro “Stelaro” (10 aligitaj membroj): 
Cugunkina Anastasija, Cugunkina Oljga, Dronova Viktorija, Koĉetkov Aleksandr, 
Kolosov Eduard, Kolosova Lana, Krasnokutskij Anatolij, Tikejeva Saule, Vnukov 
Vjaĉeslav, Volodina Tatjana 

Volgograda E-klubo “Espero” (5 membroj): Bikova Ljudmila, Dumler Vera, 
Guriljova Dina, Spicina Valentina, Vtorova Tatjana 

1NDIVIDUAJ MEMBROJ 

Arbekova Katerina (Novosibirsk), Belenjuk Galina (Soĉi), Belenko Anĵela (Novosi- 

birsk), Bespalov Vladimir (Soĉi), Bondareva Valentina (Mosk\>o), Bronŝtejn Mi- 
kaelo (Tihvin), Cajka Oleg (Moskvo), Cupin Bronislav (Iĵevsk), Cuprakova Nina 
(Moskvo), Davidov Jnrij (Mosk\>o), Derevjannih Sergej (Moskvo), Edelŝtejn Vladi- 
mir (Moskvo), Gonĉarov Anatolij (Krasnojarska reg.), llutoviĉ Klara (Moskva 
reg.), Jahina Alla (Krasnojarsk), Junusov Abdurahman (Mahaĉkala), Kalaŝnikov 
Aleksandr (Tjumenj), Kandalinskij Viktor (Tiĥvin), Kivajev Jurij (Marij El), Kost- 
juk Tamara (Ukrainio), Kudrjavcev Viktor (Jekaterinburg), Kuleŝova Nadeĵda 
(Sankt-Peterburg), Loskutova Tatjana (Ivanovo), Matusov Jurij (Sankt-Peterburg), 
Milner Aleksandr (Moskvo), Olejnikova Natalja (Soĉi), Povorin Miĥail (Mosk\’o), 
Privalov Vitalij (Kostroma), Privedjonnaja Julija (Moskvo), Roĵdestvenskij Vja- 
ĉeslav (Celjabinsk), Sergejev Sergej (Soĉi), Serova Jelena (Kostroma), Sibirceva 
Valentina (Lipecka reg.), Skvorcova Natalja (Sankt-Peterburg), Salamova Galina 
(Rostova reg.), Sevĉenko Oljga (Sankt-Peterburg), Tjulaĥov Spartak (Jakutio), 
Udalova Irina (Taganrog), Vasilenko Lidija (Moskvo), Vasiljev Viktor (Vladimir), 
Zueva Nina (Jelec) 

I AMILIAJ MEMBROJ 

Kudrjavceva Rafija (Jekaterinburg), Privalova Oljga (Kostroma) 

REU-KOTIZOJ POR LA JARO 2004 

50 rabloj (por eksterrasianoj - 5 eŭroj) - individua kotizo (la membrokarto, Jarli- 
bro de REU, REU-bulteno kaj aliaj informoj de REU, voĉdonrajto en 
REU-Konferenco, rabatoj ĉe uzo de REU-servoj kaj en E-aranĝoj); 

1250 rub. (por eksterrasianoj - 125 eŭroj) - dumviva kotizo (ĉio la sama dum la 
tuta vivo); 

25 rab. -familia kotizo (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en E-aranĝoj); 

100 rab. + 25 rab. por ĉiu aligita membro (ne malpli ol 5; krom individuaj mem- 
broj de REU) - kolektiva kotizo (po 1 ekzemplero de REGo kaj Jarlibro 
de REU por ĉiu komenciĝinta deko de la aligitaj membroj, aliaj infonnoj 
de REU por la kolektivo; la membrokartoj, voĉdonrajtoj en REU- 
Konferenco, rabatoj ĉe uzo de REU-servoj kaj en E-aranĝoj por la aligitaj 
membroj). 

La rabatita abono de REGo por ajna individua membro de REU (inkluzive la 
dumvivajn kaj familiajn, sed ne por la aligitaj) en 2004 kostos 100 rublojn (por la 
eksterrusianoj - 12 eŭrojn). La dumvivaj membroj, kiuj pagis sian kotizon en 2001- 
2003 (kaj tial ilia kotizo enhavis la koston de REGo), plu ricevados REGon sen 
aldona pago. Aliaj dumvivaj membroj (kies kotizo ne inkludis la koston de REGo) 
por ricevi la gazeton devos pagi ĉiujare la rabatitan abonkoston. 

La rublaj kotizoj sendendas al: l Iepmu.io<ty Muxawiy KoncmaumuHoeimy, 
a/u 21, Oduunoeo-6, 143006 MocKoecKcoi o6ji.; la eŭraj kotizoj pagendas al la 
konto reua-p ĉe UEA. 

NOVAJ REJM-MEMBROJ POR 2004 

Andrejsons Sergej, Fedotova Aleksandra, Jakovleva Irina, Kadar Aleks, Konstan- 
tinov Anton, Muljukova Antonina, Rogaĉova Anna, Saljkova Galina, Sevĉenko Ol- 
jga, Tihonov Jevgenij, Tihonov Sergej, Truhin Aleksandr, Vasiljeva Alina 

Patronoj : Gonĉarova Irina, Mironova Irina 

Korekto. En la antaŭa numero de REGo en la listo de REJM-membroj por 2004 
anstataŭ Aleksej Kozlov erare estis indikita Aleksej Kuznecov. 

E-KONFERENCO EN KALININGRADO 

La 24-an de febmaro 2004 en la Marista Kulturpalaco okazis Konferenco de 
Kaliningrada Regiona E-Unuiĝo “La Ondo de Esperanto”. La Konferenco daŭris 
du horojn. La konferenca diskutado estis multe pli vigla kaj pozitiva ol en la du an- 
taŭaj Konferencoj. 

La Konferenco akceptis la agadraporton kaj la financan raporton de la Komitato 
de KREU kaj la raporton de la Kontrol-Revizia Komisiono de KREU. 

La Konferenco elektis la novan Komitaton de KREU (Halina Gorecka, prezi- 
danto; Nikolaj Penĉukov, sekretario; Oleg Daniljuk, membro) kaj la Kontrol- 
Revizian Komisionon (Leonid Romenskij, prezidanto; Galina Penĉukova kaj 
Larisa Babajeva, membroj). 

La Konferenco aprobis buĝeton de KREU por 2004 kaj akceptis kotizregularon 
por 2004: 300 mbloj - baza kotizo; 150 mbloj - kotizo por familianoj kaj nelabo- 
rantoj. 

Inter aliaj decidoj kaj dezir-esprimoj de la Konferenco estas jenaj: 

- okazigi la 15-an de majo 2004 Tagon de Esperanto por partneroj, ĵumalistoj kaj 

aliaj interesitaj personoj; 

- okazigi Ago-Tagon en oktobro 2004 kunlabore kun “Varsovia Vento”; 

- okazigi en decembro 2004 Zamenhofan Semajnfinon kunlabore kun la Generala 

Konsulejo de Pollando; 

- komisii al la Komitato de KREU esplori eblon fondi ZEO-n en Kaliningrado; 

- komisii al la Komitato esplori eblon okazigi Lingvan Festivalon en 2005; 

- alvoki membrojn, kiuj ne pagis sian kotizon en 2003, pagi ĝin en 2004 kiel 
“libervolan donacon”; 

- helpi funkciadon de la Esperanto-rondeto en la juda societo; 

- intensigi informkampanjon en la universitato cele al starigo de kurso je la univer- 

sitata nivelo; 

- komisii al la Komitato fari adresaron de kaliningradaj esperantistoj. 

(Esperanto-rus-informoj) 

ĈEBOKSARA E-MOVADO EN FEBRUARO-MARTO 

Pasis la 5-a Festivalo de interesoj en Ceboksari (27-28.03.04) 

En la festivalo partoprenis pli ol 20 junularaj neregistaraj organizoj kaj ĉirkaŭ 
300 spektantoj. Dum la unua tago por aktivuloj de junularaj organizoj estis prepari- 
taj 5 seminarioj. La dua tago komenciĝis per oficiala malfermo, dum kiu la nereg- 
istaraj organizoj prezentis sin sur la scenejo kaj parolis pri Fdl-agado (estis men- 
ciite ke en Ivanovo samtempe pasis la 6-a Fdl). La ĉefo de la junulara komitato sa- 
lutis aktivan junularon. Estis ankaŭ agrable ke por prezenti junularan agadon or- 
ganizantoj de Fdl invitis sur la scenejon oficiston de Ceboksara Esperanto-centro 
A.Fedotova. Dum la tago estis standa ekspozicio de neregistaraj organizoj kaj 
prezentoj de la organizoj en apartaj ĉambroj. 

Aktivul-trejnaj seminarioj (ATS) pri instruado kaj subvencipetado 

La 22-an de februaro okazis seminario pri instruado. Organizantoj estis Alek- 
sandr Blinov kaj Katja Burmisova, partoprenis 15 personoj. Oni pridiskutis diver- 
sajn metodojn de instruado, metodikon de gastaj instruadaj kursoj, la ĉefajn mo- 
mentojn, kiujn oni devas atenti en tiu malfacila sed entuziasmiga afero. La 10-an 
de aprilo devas okazi ATS “Subvencipetado: kiel verki sukcesajn projektojn”. La 
ĉefa preleganto estos Dmitrij Fjodorov, ĉefo de Cuvaŝa respublika neregistara or- 
ganizo “Centro de subteno de sociaj iniciatoj”. 

Esperanto-kursoj en Ceboksari 

Nuntempe en Ceboksari estas organizitaj 4 E-kursoj por komencantoj. Unu 
kurso pasas surbaze de fremdlingva fakultato de la Cuvaŝa ŝtata pedagogia univer- 
sitato (gvidas Alina Vasiljeva), du grupoj kunvenas en la medicina kaj radi- 
elektronika fakultatoj de Cuvaŝa ŝtata universitato (gvide de Irina Semjonova kaj 
Irina Stomenskaja), grupo de plenkreskuloj havas lecionojn en la Respublika infan- 
junulara biblioteko (gvidas Aleksandra Fedotova). Daŭras 2 kursoj por progresan- 
toj: junularan gmpon gvidas Danil Kapitonov, al plenkreskuloj instmas Aleksandra 
Fedotova. Por membroj de la Asocio estis organizita kurso de la itala lingvo. Gvi- 
das Aleksandr Blinov. 

Asociaj aranĝoj (Sporta tago, Arta semajnjino, Lingva olimpiko) 

La 23-an de febraaro la klubo “Evoluo" okaze de la tago de defendanto preparis 
sportan tagon. Partoprenis 14 personoj. En la olimpiko estis multe da amuzaj stafe- 
toj ne nur por la korpo, sed ankaŭ por la kapo. La 6-an de marto okazis Arta se- 
majnfino sub la titolo “Printempa poemo”. La partoprenantoj povis labori en artaj 
metiejoj. Inter la kluboj “Edmond Privat”, “Evoluo” kaj “Cielarko” estis organizita 
Arta konkurso, kantis Esperanto-komso sub gvidado de Irina Romanova. Estis 
prezentita nova numero de “Arta Koktelo”. Okazis Arta vespero de Sergej Ti- 
ĥonov. Laŭ komuna opinio tio estis la plej neordinara kaj memorinda programero 
de AS. Entute en AS partoprenis pli ol 45 personoj. La 25-an de marto en la klubo 
“Evoluo” okazis Lingva olimpiko. Dezirantoj konkuris en deklamado de 
parkerigita verso, traduka kapablo, retoriko (parolado pri unu el proponitaj (lotumi- 
taj) temoj kun antaŭa 5-minuta prepariĝo). 

Porsocia agado 

Dum februaro-marto en lernejoj de Ceboksari kaj Novoĉeboksarsk estis organ- 
izitaj: du lingvaj karavanoj (la 6-an de februaro kaj la 20-an de marto); du prezen- 
toj de Esperanto (la 17-18-an de marto); Festivalo de hungara kulturo (la 20-an de 
marto, kunlabore kun la Kultura centro de Hungara Respubliko en Moskvo). En 
amaskomunikiloj aperis artikoloj pri Asocio (laĵumalo “Molodeĵnij kurjer”), kvizo 
pri Hungario enkadre de Festivalo de Hungara kulturo (“Molodeĵnij kurjer” kaj 
“Junulara gazeto” en la rusa kaj la ĉuvaŝa), intervjuo pri Asocio kaj Esperanto (en 
Ĉuvaŝa radio en la ĉuvaŝa), artikolo pri partopreno de A.Vasiljeva en Lingva Festi- 
valo en Uljanovsk (“Molodeĵnij kurjer”). 

Ni prepariĝas por la IJK-60 

A1 la aranĝo jam aliĝis pli ol 180 esperantistoj. Inter ili 22 estas el Ĉeboksari. 
Por IJK al nia asocio estis komisiite prepari kelkajn programerojn - “Rusa foiro”, 
“Festo de Ivan Kupala”, “Festivalo de kulturoj”, prezento de Lingva Festivalo. Jam 
aperis skizoj por scenaro de “Rusa foiro” kaj por “Festivalo de kulturoj”. La 3-an 
kaj 4-an de aprilo ĉe Ĉeboksara E-centro okazis organiza kunveno pri “Rusa foiro” 
kaj “Festivalo de kulturoj”. 

preparis Aleksandra Fedotova (Ĉeboksari) 

E-KURSO EN JALTA 

Kelkajn lastajn jarojn mi ne plu okupiĝis pri E-instruado, ĉar konsideris, ke pli 
valora estas alia E-agado. Sed ĉar ni ekkuraĝis revivigi ĉi-septembre la festivalon 
“Velura Sezono”, ni ekbezonis freŝajn helpantojn. Tial ni decidis denove organizi 
E-kursojn. Antaŭe la varbado ĉiam garantiis 20-40 kursanojn. Sed ĉi-jare oni aver- 
tis min, ke la situacio ŝanĝiĝis kaj ne plu estos tiom da ili. 

Ni, la klubanoj, organizis la varbadon sammaniere kiel antaŭe: 2 semajnojn an- 
taŭ la prelego pendigis ĉ. 100 afiŝojn sur la stratoj, semajnon antaŭ la prelego 
aperigis artikolon pri Esperanto en ĵumalo, 2 tagojn antaŭ la aranĝo mendis en du 
ĵumaloj anoncojn kaj tagon antaŭe - trifojan informon per loka radio. 

Unusola novaĵo: ĝi nomiĝis “Renkontiĝo-Koncerto”, kaj ĝin partoprenis nees- 
perantisto - konata bardo (por altiri pli da homoj). Tutegale venis ne multaj kaj 
preskaŭ mankis gejunuloj: en la halo duono estis esperantistoj (ĉ. 20). Registriĝis 
por la kursoj 12 (preskaŭ ĉiuj taŭgaj aŭskultantoj, ĉar estis ankaŭ maljunaj homoj 
kaj, ridinda detalo, 2 putinoj: unu el laĵumalaj informoj aperis en la “Interkonati- 
ĝoj”). Ĉio ĉi montris, ke vere homoj ignoras la afiŝojn, anoncojn ktp. (des pli en 
granda urbo). Aliflanke tiujn, kiuj venis, la aranĝo konvinkis eklemi la lingvon. 

Sekvatage ni vizitis la rektoron de Humanscienca Instituto kaj li ordonis al la 
dekano de la filologia fakultato organizi prelegon pri Esperanto por studentoj- 
filologoj. La prelegon ĉeestis ĉ. 100 studentoj, al la kurso aliĝis 10 (tio nin konten- 
tigis) kaj samtempe mi ricevis ejon por la kurso. Konkludo: por la varbado oni 
prefere provu prelegi en kelkaj institutoj. Des pli, ke tio estas senpaga. 

Interalie por la anoncoj kaj afiŝoj ni elspezis ne malmulte - ĉ. 30 dolarojn. Sed 
tiun monon ni reprenos de la kursanoj: la studentoj pagos po 3 dolaroj, la plenkre- 

skuloj po 6 por la 3-monata kurso. Mizera pago, sed sufiĉa por rekompenci la el- 
spezojn kaj fine de la kurso premii la plej bonan kursanon. 

Jefim Zajdman (Ukrainio) 

HUNGARIO: ESPERANTO ESTAS VIVA LINGVO! 

“Post plurjara batalo hungariaj esperantistoj sukcesis rekonigi Esperantan ling- 
von viva, - diras Oszkar Princz, la ĝenerala sekretario de Hungaria Esperanto- 
Asocio. - Kompreneble por esperantistoj neniam estis dubo pri tio, ke la Esperanta 
lingvo laŭdevene estas artefarita, planita lingvo, sed ĝi fariĝis viva lingvo.” La 
Ministerio pri Instruado en letero informis la Hungarian Esperanto-Asocion, ke laŭ 
la deklaro de Lingvoscienca Instituto de Hungara Scienca Akademio Esperanto 
kvalifikiĝis kiel viva lingvo. Lastatempe kelkaj ŝtataj instm-institutoj ne volis taksi 
Esperantan lingvon egalrajta al aliaj lingvoj. Ci tiu kvalifikado bremsis ĝis nun la 
instmadon de la intemacia lingvo. De la jaro 1995 estiĝis interesa fenomeno en 
Hungario pro la apero de leĝo pri la deviga ekzameniĝo pri fremdaj lingvoj en alt- 
lemejoj kaj universitatoj. “Ekde tiu tempo abmpte ekkreskis la nombro de tiuj 
gestudentoj, kiuj trapasas ŝtatan lingvoekzamenon”, klarigas Princz, kiu ankaŭ 
kunordigas la Esperanto-lingvoekzamenojn ene de la Fremdlingva Pluperfektiga 
Centro (FPC). La plimulto de gestudentoj dum la lastaj jaroj trapasas ŝtatan ling- 
voekzamenon pri la lingvoj angla, germana, franca. En la jaro 2002 sur la popu- 
larecolisto la trian lokon okupis Esperanto, forpuŝante de la tria loko la francan. 
Studentoj preferas Esperanton pro tio, ke ĝi estas facile lernebla kaj la reguloj pre- 
skaŭ senesceptaj. Lingvistoj kalkulas ke komencanto por lerni Esperanton bezonus 
sesonon de la tempo kompare kun aliaj lingvoj kiel la angla, franca aŭ germana. 
“Nun ni jam povas denove proponi Esperanton inter la elekteblajn studobjektojn de 
lemejoj funkciantaj sur ĉiuj niveloj.” La sukceso, laŭ Princz, baziĝis ankaŭ sur la 
plurjardekaj esperantistaj agadoj kaj ĉefe tiu de esperantistaj lingvistoj. 

(lingva-demokratio) 

ESPERANTO-SIMPOZIO 2004 

En tiu ĉi jaro Intemacia Esperanto-Muzeo (IEM) festas jubileon. Antaŭ 75 jaroj 
ĝi fariĝis parto de la Aŭstria Nacia Biblioteko. Estas unika fakto, ke Nacia Biblio- 
teko oficiale vivtenas Esperanto-muzeon kaj Esperanto-bibliotekon. Pro tiu sub- 
teno IEM fariĝis la plej granda plene funkcianta biblioteko por Esperanto kaj inter- 
lingvistiko, tute je la servo de esperantistoj kaj lingvistoj. Pere de la hejmpaĝo: 
<http://www.onb.ac.at/sammlungen/plansprachen/eo/index.htm> estas alirebla ĝia 
elektronika katalogo TROVANTO. 

Okaze de du Esperanto-jubileoj: la centa datreveno de la naskiĝo de Lidia 
Zamenhof (1904 - 1942) kaj la 75-jariĝo de la Intemacia Esperanto-Muzeo (IEM, 
aligita al la Aŭstria Nacia Biblioteko en 1929) Aŭstria Nacia Biblioteko organizos 
en kunlaboro kun Universala Esperanto-Asocio Intemacian Esperanto-Simpozion 
“Esperanto en la Uragano de Ideologioj” la 8-an kaj 9-an de oktobro 2004. Prelegos 
Ulrich Lins (Germanio/Japanio, ĉefpreleganto), Vilmos Benczik (Hungario), Wera 
kaj Detlev Blanke (Germanio), Heiner Eichner (universitato de Vieno, Aŭstrio), 

Alex Kaefer (Aŭstrio), Herbert Mayer (IEM, Aŭstrio), Claude Piron (Svisio). La 
historio de Esperanto kaj la sorto de esperantistoj estas firme ligita al la ĝenerala 
historia evoluo. Tion montris Ulrich Lins per “La danĝera lingvo. Studo pri la 
persekutoj kontraŭ Esperanto”. Esperanto do estas ne io ekzotika kaj marĝena, kiel 
foje opinias la ĝenerala publiko, sed integra parto de historiaj evoluoj. Tiu fakto es- 
tas la elirpunkto de la simpozio, kiu pritraktas la destinon de Esperanto en la politi- 
kaj-ideologiaj uraganoj de la pasinta jarcento, fokusante interalie la atenton al la 
sorto de Lidia Zamenhof (murdita en la koncentrejo Treblinka en 1942) kaj de la 
Intemacia Esperanto-Muzeo (fermita en 1938 fare de la nazioj). Apud tio pritrakti- 
ĝos ankaŭ temoj, kiuj tuŝas la nuntempon: Kia estas hodiaŭ la situacio de Espe- 
ranto en la mondo? Kiel aspektas la rilato inter Esperanto kaj la nunaj politikaj 
regantoj? Kiel kondutu la esperantistoj en la mondo, kiu almenaŭ en la publika 
diskurso ege malfavoras la ideon de artefarita internacia helplingvo, sed aliflanke 
pere de modemaj teknologioj ofertas novajn eblojn? Paralele okazos: malfermo de 
ekspozicio pri la sama temo en la Intemacia Esperanto-Muzeo, prezento de la 
noveldonita plena verkaro de Lidia Zamenhof kaj internacia Cseh-kurso por tut- 
komencantoj. Partoprenkotizo - 50 eŭroj, por studentoj kaj lemantoj - 35 eŭroj. 
Aliĝo: <plansprachen@onb.ac.at>; Mag. Helga FARUKUOYE, Sammlung fŭr 
Plansprachen und Esperanto-Museumder Osterreichischen Nationalbibliothek 
Hofburg, Michaelerkuppel, AT-1010 WIEN; tel. +7-43-1-5355145. 

BREST -VLADIVOSTOK PER BICIKLO 

Zephirin Jegard, alinome Zef, estas bretono. Li naskiĝis en 1935. De kiam li 
emeritiĝis, li povis dediĉi sin al sia pasio: biciklado. Imagu: en 1999 li partoprenis 
en la bicikla kurado Brest-Parizo-Brest, t.e. 1250 kilometroj senhalte dum 58 
horoj! En 2000 per peze ŝarĝita biciklo li vojaĝis de Yffmiac, la urbo en kiu li 
loĝas nun, al Oriento tra Germanio, Hungario, Rumanio, Moldavio, Ukrainio kaj 
granda parto de Rusio: Norda Kaŭkazio, Tatario, Baŝkirio, Uralo, Siberio. Post 5 
monatoj li preterpasis Bajkalon, t.e. entute 10 700 km. Poste li revenis al Bretonio. 

En 2001 li rekomencis: de Islamabad (Pakistano), kien li iris aviadile, li biciklis 
tra Cinio, trairante la dezerton Taklamakan, la altebenaĵojn de Kinghai, daŭrigis 
laŭlonge de la Flava Riverego kaj atingis Mongolion tra la dezerto de Gobi. De tie 
li plue iris orienten tra infera tajgo kaj laŭ vojoj en stato pli ol malbonega. Ne eblas 
detale priskribi ĉion, kion li faris aŭ intencas fari, sed, resume, ni aldonu ke en 
2002 li trairis Kanadon, en 2003 - Nordan Kaŭkazion, kaj ree partoprenis en la 
senhalta kurado Brest-Paris-Brest dum 56 horoj! 

Kaj nun? La 1-an de majo 2004 li ekiros de Brest por atingi Vladivostokon dum 
laŭeble plej malmulte da tempo, parte laŭ la spuroj de Michel Strogoff. Tamen, ĉi- 
foje li estos akompanata de interpretisto. Cio peza estos en veturilo, kiu sekvos lin. 
Malgraŭ tio, la vojo estos longega kaj ne facila: 14 000 km, 9 horzonoj. Skizo pri 
lia itinero (antaŭ ol atingi Ivanovo-n, li evitos la grandajn urbojn, N signifas “norde 


1 Temas pri la plej okcidenta mezgranda urbo en Francio, sed ne pri la samnoma en Beloru- 
sio. (Red.) 

de”, S - “sude de”): N Parizo, S Bruselo, N Hanovro, S Gdansk, S Kaunas, N 
Moskvo, Ivanovo, Niĵnij Novgorod, Ĉeboksari, Kazanj, Permj, Jekaterinburg, 
Tjumenj, Omsk, Novosibirsk, Kemerovo, Krasnojarsk, Irkutsk, Ulan-Ude, Ĉita, 
Ĥabarovsk, Ussurijsk, Vladivostok. Li kalkulis, ke se li biciklos proksimume 200 
km ĉiutage, li atingos Vladivostokon post 60-75 tagoj. Certe valoros atentigi dum- 
voje la amasinformilojn pri tiu eksterordinara sporta faro. Sed li certe ne povos 
halti ie ajn kaj longdaŭre. Se vi vidos lin dumvoje, ne bremsu, ne ĝenu lian iradon, 
ne haltigu lin, des pli ke li firme intencas doni al Esperanto la lokon, kiun ĝi meri- 
tas! Tamen, flagrubandoj, Esperanto-flagoj, huraoj kaj vivuoj certe ne ĝenos lin! 

Ni esperu ke nia amiko iam eniros la Libron Guinness de la Rekordoj... Kial ne? 
Kuraĝigojn kaj subtenojn oni povas sendi al li: Zef Jegard, <jzefj@wanadoo.fr>. 
Pli detala priskribo de liaj atingoj kaj projektoj aperos ĉe <www.zefj.com>. 

Henri Massott (Francio) 

SOMERE VENU AL “SOMERE” 

la 26-a de julio — la 8-a de aŭgusto 2004, sudokcidente de Bonn 

Karaj ŝatantoj de agrablaj renkontiĝoj! Kien iri somere? 

Ni proponas: SOMERE, la 2-a Somera Mezeŭropa Renkontiĝo 

Ĉi-jare en la mezmontara regiono Eifel, 40 kilometrojn sudokcidente de Bonn. 
Ni trovis domon kun ĉarma ĝardeno en Kall-Krekel, sudoriente de Akeno (inter 
Schleiden kaj Blankenheim). La domo situas en bela ĉirkaŭaĵo kaj relative proksi- 
mas al la landoj, el kiuj venis plimulto de la pasintjaraj eksterlandaj partoprenantoj: 
Nederlando, Belgio, Francio kaj Luksemburgio estas apudaj, kaj ni sekve esperas, 
ke denove estos bela internacia renkontiĝo kun infanoj. La retaj informoj kun bil- 
doj kaj aliĝilo troviĝas ĉe <http://www.EsperantoLand.org/somere>. 

La programa skemo estos simila al la pasintjara: ni havos lingvokurson en la 
komencaj kvin tagoj, estos prelegoj, ni faros promenojn kaj ekskursojn, ni ludos 
kaj babilos. Ni provos aranĝi ankaŭ iom da kultura programo kaj jam havas anon- 
con pri danca ateliero. Ĉu eble vi havas ideon, kiu muzikisto aŭ alia kulturulo ŝatos 
ferii en SOMERE? Dankon pro via helpo! 

Tranoktado estos en ĉambroj aŭ tendoj. Ankaŭ la aranĝo pri tranoktado kaj 
manĝoj estos simila al tiu de la pasinta SOMERE: vi povos elekti, ĉu loĝi en la 
domo aŭ en tendo, ĉu manĝi gmpe aŭ mem zorgi pri viaj manĝoj. Kompreneble via 
familio ankaŭ povos dividiĝi - eble viaj infanoj entuziasmos pri tendo kaj vi 
malpli... La aĝogamo estos same vasta kiel pasintjare: de infanoj kaj dudekkelkja- 
ruloj gis sepdekjaruloj. 

Ankaŭ ĉi-jare ni ofertos intensan kurson en la unuaj tagoj por ebligi la parto- 
prenon al komencantoj kaj progresantoj. Ĉi-foje ĝi okazos de lundo, 26-a de julio, 
gis vendredo, la 30-a. Tiel eblos kiel pasintjare en unu sama aranĝo rapide eklemi 
kaj tuj poste praktiki la lingvon en intemacia medio. 

Estas rabatoj por eksterlandanoj kaj programkontribuantoj (kaj por la donacan- 
toj kaj kunlaborantoj de EsperantoLand). 

Venu SOMERumi kun ni! 

(esper-inform) 

NESTO APUD NIĴNIJ NOVGOROD 

Saluton! Esperanta klubo de Niĵnij Novgorod aludas al ĉiuj amatoroj de varmo 
kaj suno ke somero baldaŭ venos kaj... 

Aludo JVs 1. Anoj de Esperanto-klubo de Niĵnij Novgorod tre ŝatas organizi som- 
erajn tendarojn. 

Aludo N° 2. Julio estas la plej bona monato dum rusia somero: vetero bonegas, aero 
kaj riveroj tre vannas, naturo belas kaj vokas nin kuniĝi kun si. 

Aludo N° 3. Se vi vizitos IJK-on, ni pensas ke vi ne volos tuj reveni hejmen. 

Aludo N° 4. IJK-ejo tre proksimas al Niĵnij Novgorod. 

Aludo N° 5. Ni konsilas al vi ne plani ion ajn por la periodo de la 17-a ĝis la 25-a 
de julio. 

Aludo Ns 6. Manĝaĵo kuirita surlignofajre ege bongustas. 

Aludo N° 7. Ciuj en la mondo jam delonge komprenis ke drinki kaj fumi ne estas 
bone por la sano. 

Aludo N° 8. Somere plej oportunas kontakti sunon, aeron kaj akvon senveste, kaj 
dormo en tendo tre dolĉas kaj sanigas. 

Aludo N° 9. Ni tre ŝatas donaci kaj havas bonegan sponsoron - INOE (Intemacia 
Naturista Organizo Esperantista). 

Aludo N° 10. Senpaga fromaĝo aperas nur en muskaptilo. La tendaro estos ne sen- 
paga, kaj tamen ne tro altpreza. 

Pli da informo vidu ĉe <http://nesto2004.chat.rn>. 

KONFERENCO DE LATVIA ESPERANTO-ASOCIO 

La 6-an de marto 2004 okazis la 7-a Konferenco de Latvia Esperanto Asocio. 
La Konferenco estis dediĉita al la 15-jara jubileo de la Asocio, al la 115-jara ju- 
bileo de la unua Esperanto-lemolibro por latvoj kaj al la 150-jara naskiĝdatreveno 
de ĝia aŭtoro Rudolfs Libeks. La konferenco okazis en unu el belegaj haloj de la 
domo de Latva Societo en Rigo. Registriĝis 37 partoprenantoj. Plejparte riganoj, 
sed ĉeestis ankaŭ reprezentantoj de aliaj regionoj, kiuj dum la Konferenco raportis 
pri agado de siaj kluboj. E1 famaj ekster Latvio personoj ĉeestis Nikolao Griŝin el 
Ventspils (konata ankaŭ kiel Konkordo). 

Salutvortojn diris la prezidantino de la Asocio s-ino Alida Zigmunde. Pri la 
vivo kaj agado de R.Libeks kaj pri la unua lemolibro prelegis Margarita Zelve. Pri 
la temo “Latvia Esperanto Asocio - 15“ prelegis Alida Zigmunde. Okaze de la 15- 
jara jubileo de la informbulteno de la asocio, ĉefredaktorino de “Latvia Esperanti- 
sto” Margarita Zelve faris nelongan prelegeton ““Latvia Esperantisto” retrori- 
garde”. Okazis ankaŭ reelektoj de la estraro de LatEA. Poste estis elektita ankaŭ 
prezidanto de la Asocio. La antaŭa prezidantino Alida Zigmunde ne plu volis resti 
en la estraro. Nova prezidanto de LatEA estas Aldis Buŝs, vicprezidantino - Bimta 
Rozenfelde, pri financaj aferoj kaj informado respondecas Margarita Zelve, en 
estraro estas ankaŭ Mara Timermane (turismo), Aina Januŝevska, Genovefa Ta- 
mane kaj Aivars Kalninŝ. 

(landa-agado) 

>kultura revuo 


LA PLEJ BONA RADIELSENDO PRI ESPERANTO-MUZIKO 

Valerij Beluncov, komponisto kaj prikomputila ĵurnalisto, eksperto pri muzik- 
komputilaj teknologioj, estas bone konata al fakuloj. Lia ĉiusemajna 20-minuta 
programo “Virtualnij meloman” aperas en la ĉefa kanalo de Rusia radio ĵaŭde post 
la 22-a horo. Gi rakontas pri populara muziko en Interreto. La 12-an de februaro ĝi 
estis plene dediĉita al kantoj en Esperanto. La aŭtoro-gvidanto menciis bazajn fak- 
tojn pri Esperanto; diris ke nun ĝi evoluas same kiel ĉiuj lingvoj, ke ĝia riĉa kulturo 
konsistas ne nur el tradukoj, sed ankaŭ el diversaj originalaĵoj. 

En la elsendo sonis, plene aŭ fragmente, 7 kantoj, kiel ekzemplo de diversaj 
ĝenroj. Estis dirite, ke “La Espero” estas la plej populara inter korusaj E-kantoj. 
Oni povis aŭdi la grupojn “Kore”, “Dolcxamar” kaj “Kaj tiel plu”, du francajn 
solistojn. Sonis ankaŭ “Mia kara amik’” de Vladimir Soroka (supozeble el la mal- 
nova vinildisko “Destin”’) kaj “Valso por amikoj” de Jomart kaj Nataŝa, kiuj estis 
nomitaj “la plej kortuŝa ensemblo en Esperanto”. 

Senteblis tre bona rilato de V.Beluncov al E-o, li tute korekte prononcis kaj 
tradukis ĉiujn E-vortojn. Estis nenio el kutimaj eraroj kaj superstiĉoj. Mi tute sin- 
cere povas diri, ke “Virtualnij meloman” la 12-an de febraaro estis la plej bona ra- 
dielsendo pri Esperanto-kulturo, kiun mi iam aŭdis. Verŝajne eĉ neniu el e-istoj 
povus fari pli bonan. 

Se vi havas bonan Interreton, vi povas reaŭskulti tiun elsendon: venu al 
<http://www.radiorus.ra/issue.html?iid=17559&rid=> kaj poste premu la pik- 
togramon sub la elsendo-titolo. 

Plej mirinde estas, ke neniu el konataj esperantistoj helpis al Valerij. En lia 
anglalingva retpaĝo <http://musica.da.ru/> estas menciite, ke inter kelkaj lingvoj li 
parolas ankaŭ Esperanton. Kelkaj moskvaj esperantistoj jam establis kontakton kun 
li; li menciis, ke bedaŭrinde mankas tempo por serioze okupiĝi pri nia lingvo kaj 
viziti kongresojn - tamen li ekinteresiĝis pri la diskoj “Oraj Kantoj” kaj pri ebla 
veno de Ĵomart kaj Nataŝa. 

Valentin Melnikov (Moskvo) 

EVA HAVAS NOVAN KOMITATON 

Esperantlingva Verkista Asocio (EVA; fondita en 1983) havas novan komita- 
ton. Kiel prezidanto estis elektita Mauro Nervi, vicprezidanto - Tomasz Chmielik, 
sekretario - Spomenka Stimec, kasisto - Tomasz Chmielik. En la komitato krome 
membras Anna Lowenstein, Trevor Steele, Paul Gubbins kaj Mao Zifu. La nova 
paĝo de EVA estas <www.everk.org>. Gia prizorganto estas Mauro Nervi. Kiel 

dum la pasintaj jaroj ankaŭ ĉi-jare EVA kandidatigis William Auld por Nobelpre- 
mio pri literaturo. 

Spomenka Stimec (Kroatio) 

NOVAĴOJ EL UKRAINIO 

En Ukrainio la Societo por subteno kaj defendo de ukraina kulturo “Espero” (la 

gvidanto - M.Lineckij) produktis KD “Ukrainaj kantoj en Esperanto”. En ĝi estas 

kolekto, konsistanta el 20 popolaj diversĝenraj kantoj, kiuj sonas 48 minutojn. 

Kantas la 4-persona ensemblo “Ukraina 

kanto”: N.Ivanova, M.Lineckij, 

O.Mirgorodskaja, M.Sabala. Partopren- 

intoj en RET-02 aŭdis parton de la kan- 

toj. La KD estas akompanata per teksto- 

libreto, en kiu ĉiuj kanto estas prezentita 

3-maniere: en Esperanto, en la normala 

ukraina kaj en la ukraina, sed per Esper- 

anta ortografio. Do se iu volas mirigi la 

amikojn per siaj lingvokapabloj, tiu 

povas ellemi ukrainajn kantojn en la 

ukraina. Po unu strofo de ĉiu kanto el la 

disko eblas aŭskulti en la ttt-ejo 

<www.espero.kiev.ua>. Se vi estas in- 

teresita havi ĉi tiun KD, informu min (la 

adreson vidu sube) aŭ mendu en la Li- 

broservo de REU. Por ŝatantoj aŭskulti 

kasedoin tre baldaŭ estos produktitai . , , , , 

, „ . . tiel aspektas la kovnlo de la disko 

ankau lli. 

Jam aperis la dua numero de ukrainlingva gazeto “Esperanto por infanoj” (la 
redaktoro - M.Lineckij). Estas peto al ĉiuj legantoj de REGo sendi al mia adreso 
iujn amuzajn historiojn ligitajn kun Esperanto: necesas ja allogi junan generacion. 

Organiza Komitato de “Festivalo de kulturoj REJo- 
3” memorigas, ke ĝis la 02.07.2004 restis ne tiom multe 
da tempo. Ni ege petas ĉiujn, en kies kapoj maturiĝas la 
ideo veni al REJo-3, almenaŭ informi nin pri la intenco 
rete <rejo@uafree.net> aŭ poŝte - Mikaelo Lineckij, p/k 
91, Kijiv-201, UA-04201, Ukrainio. La msiaj 
partoprenontoj estu pretaj prezenti iujn rusajn kul- 
turaĵojn - eĉ ion specifan el la kuirarto. Mi memorigas 
la koston por msianoj (eŭroj/mbloj): ĝis 16 jaroj - 
35/1300; ĝis 25 jaroj - 40/1450; post 25 jaroj - 
45/1550. La kotizo inkluzivas: aliĝkotizon, 3-fojan 
manĝon, loĝon kaj la programon. 

Mikaelo Lineckij (Ukrainio) 


-•■ouy nounoaoMy •IĵuIhohmi 


£S?£RAHT0 

aiTnM^_ 




29 










DU NOVAJ VERSAĴOJ DE KLARA ILUTOVIĈ 

MINE SCIIS... 

Filmoj, libroj, ekskursoj 
La oferojn ignoras. 

Klamo, rido, ĝojzumo 
Feste regas dum cirka solen’. 

Mi ne sciis, ke ursoj 
Nur kvin jarojn laboras, 

Blindigate de lumo 

Super fremda vastej’ de aren’. 

La natur’ je la bildoj 
Admirigas konstante. 

Rimarkinde sagacaj 
Estas ĉiu herbero kaj roj ’. 

Mi ne sciis, ke birdoj, 

A1 la sudo flugante, 

Ĉe flugiloj la lacaj 
Kalopugnojn suferas dum voj’. 

Sanĝoj, fortoj, koloroj 
Flavas gravajn sekretojn. 

Sur pasej ’ labirinta 
Venas neatendita konjekt’. 

Mi ne sciis, ke floroj 
Tumas siajn kapetojn 
For de iu taŭzinta 
Ilin en sia kruda neglekt’. 

Iuj scias feliĉe 
Plezurigi kaj ravi, 

Estingante ĉagrenon 
Per la tuj revigliga influ’. 

Tamen kiu sufiĉe 

Multe scias por havi 

Pli profundan komprenon 

De la viv’ por ne rompi ĝin plu?.. 


SE EBLUS REKOMENCI LA VIVON... 

Se mi povus rekomenci la vivon, 

Multon alimaniere mi fams. 

Mi vigligus la mtinan jardrivon, 

Kaj la vojon timsugestoj ne bams. 

Ne bruligus min ofendoj detrue, 

Vivmielon mi neniam rifuzus, 

Esperanton mi eklemus pli frue 
Kaj sendube pli fervore ĝin uzus. 

Ne atentus mi maljustan kulpigon, 

Evitante la vivguston veneni, 

Kaj ne fidus riskoplenan instigon 
Porti pli ol mi kapablas elteni. 

Kaj ne pezus la anim' kvazaŭ ŝtona 
En rimorsoj, kiuj blovas neĝvente. 

Ja la vivo povus esti pli bona, 

Se mi scius vivi ĝin pli pmdente! 

Mi rigardus kun aŭdac’ 1’ efektivon, 

Kaj tra pluvoj min salutus la sun’. 

Se mi povus rekomenci la vivon - 
Ĉio estus, kiel ĝis nun... 

LA 1-A DE APRILO 

aŭ “la tago de ŝtipkapulo”, aŭ “la tago de kukolo” 

Naskiĝo de la unuaaprilaj kutimoj 

Neniu scias precize, de kie aperis la kutimo ŝerce trompi amikojn kaj konatojn. 
Ekzistas nur supozo, ke ĝi venis de romianoj, ĉe kiuj ĝi estis parto de la solena pa- 
gana festo, dediĉita al la dio de rido, kaj estis aranĝata la 17-an de febmaro. Hon- 
ore al la festo oni faris ludojn, akompanatajn de gajaj ritoj. Romianoj diris: “Ni la 
nuraj en la tuta mondo honoras la grandan dion, nomatan rido...” Por agrabligi la 
dion estis rekomendate forĵeti el la kapo ĉagrenojn kaj malĝojojn kaj elpensi ion 
spritan kaj amuzan. 

En Francio alvenon de nova jaro oni pli fme festis la 1-an de aprilo, sed en 
1562 la papo Gregorio la 13-a estigis por la tuta kristana mondo la novan, la gre- 
gorian, kalendaron, laŭ kiu la Novjaro estis transigita al la 1-a de januaro. Tamen 
iuj aŭ ne sciis pri la novaranĝo, aŭ ne volis ŝanĝi la kutimojn, daŭrigante renkonti 
la Novjaron la 1-an de aprilo. Tiujn homojn ili komencis priŝerceti, nomante ilin 
“aprilaj stultuloj”. 

Ekzistas ankaŭ alia versio de apero de tiu ĉi festo kaj ĝia nomo. En aprilo en 
Francio komenciĝas kaptado de skombro - fiŝo ege populara ĉe francoj. Fiŝon, 
kaptitan en la unua kaptotago, la malnovtempa kutimo devigas donaci. Tamen iam 
fiŝistoj ne havis bonŝancon, kaj iliaj esperoj pri la donaco ne estis realigitaj. Tiel 
devenas la franclingva esprimo “poisson d’ avril”, kiu laŭlitere tradukeblas kiel 
“aprila fiŝo”, kaj laŭsence - kiel “trompitaj esperoj”. 

Dumtempe la unuaaprila festo iĝis aranĝata en Anglio kaj Skotio, poste - en 
ĉiuj landoj. 

Nun la festo de ŝercoj havas diversajn nomojn: en Usono kaj iuj aliaj landoj la 


En la versaĵo “Memore al 
E.A.Bokarev”, publikigita en la 
antaŭa numero de REGo (en la 
dua kovrilpaĝo), estas du er- 
aroj. Fine de la dua linio en la 
unua strofo devas esti punkto, 
sed ne komo. En la tria linio de 
la dua strofo la lasta vorto 
devas esti “volforto”, sed ne 
“rokforto”. (La red.) 

1-a de aprilo nomiĝas “la tago de stultuloj”, en Skotio - “la tago de kukolo”, en 
Hispanio - “la tago de ŝtipkapuloj”, en Japanio - “la tago de pupo”. 

La tago de stultuloj estas festo por festo, ĉi-tage oni ne faras donacojn, ne vizi- 
tas restoracion. Cefe estu atentema por ne iĝi stultulo aŭ, kiel diras francoj, la kre- 
intoj de la festo, “por ne resti fiŝo”. 

Mark Twain iam diris: “La unua de aprilo estas la tago, kiam ni rememoras, kio 
ni estas la ceterajn 364 jartagojn”. Tiun ĉi intemacian feston de rido kaj ŝercoj di- 
versaj popoloj festas kun sia karakteriza humursento. Ekzemple, en Skotio la duan 
festotagon, kiu nomiĝas “Taili Dey” (“La tago de postaĵo”), ĉiuj ŝercoj estas ligitaj 
kun la malantaŭa korpoparto. Ekzemple, eblas pendigi sur la dorson de nenion sus- 
pektanta homo la surskribon “piedpuŝu min”. En Francio la 1-an de aprilo renkon- 
teblas homoj kun papera fiŝo surdorse; ili trankvile iras kaj ne konjektas, ke klo- 
pode de siaj amikoj aŭ parencoj ili iĝis “aprila fiŝo”. Ĉe usonanoj la plej vaste 
uzata ŝerco estas montri al piedoj de amiko kaj diri: “Viaj laĉoj malligiĝis”. A1 
unuaaprilaj ŝercoj aliĝas ankaŭ la televido. Ekzemple, en Anglio estis foje montrita 
mallongdaŭra filmo pri farmistoj, kreskigantaj spagetojn, kie estis detale 
priskribata rikoltado de sur makaroniaj arboj. Multaj kredis. 

Sorto de unuaaprilaj ŝercoj 

La 1-an de aprilo svisa ĵumalo 
“Neue Zŭricher Zeitung” komu- 
nikis, ke sur la monto Jungfrau es- 
tos konstraita fervojo. A1 la redak- 
cio ektorentis informpetoj. Post kel- 
kaj tagoj la redaktoro estis devigita 
atentigi legantojn pri la dato de laĵumalapero - la 1-an de aprilo. “Konstraado de 
vojo sur 3500-metran monton absolute ne eblas, - klopodis li konvinki legantojn. - 
Tio estas ŝerco”. Sed post kelkaj jardekoj tio iĝis jam ne ŝerco: la vojo estis farita 
ĝis la montosupro. Estas plej interese, ke la industriisto Gujer-Celler, entrepreninta 
la vojkonstraadon, unuafoje enpensiĝis pri la ideo, leginte en la ĵumalo la 
unuaaprilan ŝercon. 

En 1862 unu el anglaj humuraj gazetoj publikigis ŝercan unuaaprilan progno- 
zon de tio, kiel vivos la homaro post 100 jaroj. La aŭtoro strebis laŭpove ridigi la 
respektindan publikon ĝuste per absurdeco de siaj aŭguroj. Kiel tiamaj legantoj 
reagis al liaj elpensaĵoj, oni ne scias. Kaj homoj de la hodiaŭa generacio pritaksu il- 
ian kredindecon. Jen citaĵoj el la kurioza prognozo: 

- en 1962 homoj flugos al la luno; 

- ŝarĝoj kaj poŝto el Eŭropo al Azio estos liverataj laŭ aero; 

- en Rusio, en Siberio, estos kreskigata kotono pene de liberaj laborantoj; 

- homoj admiros la moviĝantan foton; 

- virinoj povos ŝanĝi la vizaĝtrajtojn en belecsalonoj kaj porti pantalonojn; 

- la homaro faros teraran malkovron... kiu minacos la vivon sur la planedo. 

el la gazeto “Ja hoĉu vsjo znatj” (“Mi volas ĉion scii”) 
tradukis Klara Ilutoviĉ (Elektrostalj) 


Nordano aĉetis puzlon kaj kaŝis sin en la 
iglo. Post semajno li eliras kun triumfa krio: 

- Mi kunmetis! Dum semajno! 

- Kaj kio do? 

- Ja mi kunmetis dum unu semajno, sed sur 
la kovrilo estas indiko: de 2 ĝis 4 jaroj! 

METANAGRAMO 

Por solvi metanagramon oni devas al ĉiu 
antaŭa vorto aldoni unu literon kaj poste 
anagramigi ĝin. Ekz., or’ - rok' - kron’ ktp. 
Kompreneble, ni uzas nur radikojn, sen 
gramatikaj finaĵoj. 

Komenca litero “R”: denove, malantaŭen - nia 
propra astro - blanka skribilo - gebova 
produkto - iomete elradikigi lolojn 

KOKTELO 

nova speco de intelektaj ludoj 


Solvoj de la taskoj en REGo ĴVs 1 (20) 
METANA GRAMOJ: 1. on - not - 
nokt - konat - narkot - karoten; 2. ol 
- kol - klon — kolon. 

DIALOGO EN KOSMO: Saluton!; 
Kumeŭaŭa, la filo de la ĝangalo; 
Mondcivitanoj; Plejo; Tragedio en la 
universo; Dis!; La verda raketo; Cu vi 
konas la Teron?; La infana raso; La 
tragedio de I ’ homo; Vere aŭ fantazie; 
Survoje al universala civilizacio. 


Evidentiĝas, ke la rusa kaj Esperanto tute interplektiĝis inter si, kaj parton de rusaj 
vortoj konsistigas E-aj vortoj, ekz. mono-zpaMMa. Do, sube vi trovos rusajn vortojn, 
kaj la kvanto de punktoj montras, kiom da literoj troviĝas en la ellasita parto, 
koincidanta kun E-vorto. La E-vortoj eniras kun finaĵoj. Por plifaciligi la respondon, 
post la rusaj vortoj enkrampe estas klarigata signifo de la E-vorto. 


i) c. 

. . CT b 

(homa ĉeforgano) 

2)... 

. KOJI 

(parto de homa korpo, kiun oni ofte komparas kun la edzino) 

3)... 

. Ba 

(ĝi batas maltrankvile) 

4)... 

•p 

(la bazo por oreloj) 

5)Ep. 


(prapatro) 

6)... 

. . K 

(malkuŝi) 

7)... 

. ra 

(“lampo” kreskanta sur arbo) 

8)... 

■ M 

(dono de la mono) 

9)... 

. pTa 

(fiŝkaptilego) 

10).. 

. . K 

(viziti) 


La solvojn necesas sendi dum 2 semajnoj post ricevo de la gazeto al Tatjana 
Auderskaja poŝte (Ukrainio, 65026 Odessa-26, p/k 71) aŭ rete (<zoo@te.net.ua>, 
<verda99@mail.ru>). 


UTILAJ ADRESOJ 

REU : p/k 57, 105318 Moskvo; retadreso <esperanto@au.ru>; 

ttt-ejo <http://www.reu.ru/> 

Libroservo de REU : p/k 4716, 432063 Uljanovsk; retadreso <yuka@vens.ra>; 

plena katalogo <http://reu.da.ru/ras/katalogo.htm>. 

REJM : str. Dugina 17 - 62, 140180 Ĵukovskij, Moskva reg.; 

retadreso <rejm@euro.ra>; ttt-ejo <www.tejo.org/rejm>. 

UEA : Nieuwe Binnenweg 176, NL-3015 BJ Rotterdam, Nederlando; 

retadreso <uea@uea.org>; ttt-ejo <http://www.uea.org>. 














Memoraio de REK-EoLA: VOLGOGRADAJ ESPERANTISTINOJ 


REGo ( Rusia 6sperŭnto-G<\2;eto ) JV» 2(21) aprilo 2004 
komuna eldono de REU kaj REJM 

redaktas Garik Kokolija kunredaktas Viktor Aroloviĉ 

poŝta adreso Pjatnickoje ŝosse 45 - 105, 125310 Moskvo, Rusio 
retadreso <gazeto@mail.ru> 

abontarifoj por 2004: 

por loĝantoj de Rusio kaj aliaj landoj de KSS - 140 rubloj sendendaj al: 
reoprnn B.ia,TH\iup<)BU'i KoKOJina, riHTimuKoc mocce 45 - 105, 125310 MocKBa 
por loĝantoj de aliaj landoj -15 eŭroj pagendaj al la konto kklg-r ĉe UEA 






















